open-index/open-wikipedia-markdown huggingface dataset:
എം. കുഞ്ഞിരാമൻ നമ്പ്യാർ

കാസർഗോഡ് ജില്ലയിലെ ഒരു രാഷ്ട്രീയ നേതാവും വിദ്യാഭ്യാസ പ്രവർത്തകനും സഹകാരിയുമായിരുന്നു **എം. കുഞ്ഞിരാമൻ നമ്പ്യാർ** (12 മാർച്ച് 1924 - 14 ജൂൺ 2014). 1982 മുതൽ 1984 വരെ മൂന്നു വർഷത്തോളം ഉദുമ നിയോജക മണ്ഡലത്തിൽ നിന്നുള്ള എം.എൽ.എ ആയി പ്രവർത്തിച്ചു. 21 വർഷക്കാലം പനത്തടി പഞ്ചായത്ത് പ്രസിഡന്റ്, 30 വർഷം പനത്തടി സർവ്വീസ് സഹകരണ ബാങ്കിന്റെ പ്രസിഡന്റ് എന്നീ നിലകളിലും സേവനം അനുഷ്ഠിച്ചിട്ടുണ്ട്.

## ജീവിതരേഖ
### ബാല്യം, വിദ്യാഭ്യാസം
മദ്രാസ് ലെജിസ്ലേറ്റീവ് കൗൺസിൽ അംഗമായിരുന്ന കോടോത്ത് കുഞ്ഞമ്പു നായരുടെയും മാവില മാണിക്യം അമ്മയുടെയും മകനായി 1924 മാർച്ച് 12-ന് കാസർഗോഡ് ജില്ലയിലെ ചെമ്മനാടായിരുന്നു ഇദ്ദേഹത്തിന്റെ ജനനം. നീലേശ്വരം രാജാസ് ഹൈസ്കൂളിൽ നിന്നും വിദ്യാഭ്യാസം നേടി.
### രാഷ്ട്രീയ ജീവിതം
സഹോദരനായ എം.കെ. നമ്പ്യാർ മദ്രാസ് അസംബ്ലി മണ്ഡലത്തിലേക്ക് മത്സരിച്ച സമയത്താണ് കുഞ്ഞിരാമൻ നമ്പ്യാർ സജീവ രാഷ്ട്രീയ പ്രവർത്തനത്തിലേക്ക് കടന്നുവന്നത്. മദ്രാസ് സംസ്ഥാനത്തിൽ അവിഭക്ത പനത്തടി പഞ്ചായത്തിന്റെ പട്ടേലർ ആയിട്ട് സേവനമനുഷ്ഠിച്ചു. 1982-ൽ ഉദുമ മണ്ഡലത്തിൽ നിന്നും ഇടതു പക്ഷത്തിന്റെ പിന്തുണയോടെയാടെ മത്സരിച്ച് ജയിച്ചാണ് എം.എൽ.എ ആയത്. കോൺഗ്രസുകാരാനായിരുന്നെങ്കിലും സ്വതന്ത്രനായി മത്സരിച്ച ഇദ്ദേഹത്തിന് ഇടതുപക്ഷം അവരുടെ സ്ഥാനാർഥിയെ പിൻവലിപ്പിച്ച് പിന്തുണ കൊടുക്കുകയാണുണ്ടായത്. ഘടകകക്ഷികൾക്ക് കോൺഗ്രസ് ആവശ്യത്തിലധികം സീറ്റ് നൽകുന്നുവെന്ന പരാതിയായിരുന്നു നേതൃത്വത്തോട് പിണങ്ങി സ്വതന്ത്രനായി മത്സരിക്കുവാൻ കുഞ്ഞിരാമൻ നമ്പ്യാരെ പ്രേരിപ്പിച്ചത്.

കെ.കരുണാകരന്റെ അഭ്യർത്ഥനയെ തുടർന്ന് മാതൃസംഘടനയായ കോൺഗ്രസ്സ് (ഐ)-യിലേക്ക് മടങ്ങിപ്പോകുന്നതിനായി 1984 ഡിസംബർ 8-ന് നിയമസഭാംഗത്വം രാജി വെച്ചു. തുടർന്ന് 1985-ൽ നടന്ന ഉപതെരഞ്ഞെടുപ്പിൽ കുഞ്ഞിരാമൻ ന‌മ്പ്യാർ കോൺഗ്രസ്സ് (ഐ) സ്ഥാനാർത്ഥിയായി ഇതേ മണ്ഡലത്തിൽ മത്സരിച്ചുവെങ്കിലും സി.പി.ഐ.(എം) സ്ഥാനാർത്ഥിയായിരുന്ന കെ. പുരുഷോത്തമനോട് 816 വോട്ടുകൾക്ക് ഇദ്ദേഹം പരാജയപ്പെട്ടു.

എ.ഐ.സി.സി. അംഗം, കർഷക കോൺഗ്രസ് സംസ്ഥാന പ്രസിഡന്റ് എന്നീ നിലകളിലും പ്രവർത്തിച്ചിട്ടുണ്ട്.

## തിരഞ്ഞെടുപ്പുകൾ

* (1) എം. കുഞ്ഞിരാമൻ നമ്പ്യാർ 1984 ഡിസംബർ 8-നു രാജി വെച്ചതുമൂലം 1985 - ൽ ഉദുമ ഉപതിരഞ്ഞെടുപ്പ് നടന്നു.

### വിദ്യാഭ്യാസ രംഗത്ത്
കാഞ്ഞങ്ങാട് ദുർഗാ ഹൈസ്കൂൾ, പടന്നക്കാട് നെഹ്രു കോളേജ് എന്നീ വിദ്യാഭ്യാസ സ്ഥാപനങ്ങളുടെ മാനേജരായി പ്രവർത്തിച്ചിരുന്നു.

### നിര്യാണം
ഹോസ്ദുർഗ് താലൂക്കിലെ ഒടയഞ്ചാലിൽ താമസിച്ചിരുന്ന ഇദ്ദേഹം 2014 ജനുവരി 14-ന് മംഗലാപുരത്തെ സ്വകാര്യ ആശുപത്രിയിൽ വെച്ച് അന്തരിച്ചു.

## കുടുംബം
ഭാര്യ: കോടോത്ത് ശാന്തകുമാരി. മക്കൾ: ഡോ.ജയപ്രസാദ്​,​ പ്രമീള, ഡോ. പ്രവീണ. സഹോദരൻ എം.കെ. നമ്പ്യാർ മദ്രാസ് അസംബ്ലിയിലേക്ക് തിരഞ്ഞെടുക്കപ്പെട്ടിട്ടുണ്ട്.

## അവലംബം

വർഗ്ഗം:1924-ൽ ജനിച്ചവർ
വർഗ്ഗം:മാർച്ച് 12-ന് ജനിച്ചവർ
വർഗ്ഗം:കാസർഗോഡ് ജില്ലയിൽ ജനിച്ചവർ
വർഗ്ഗം:രാഷ്ട്രീയപ്രവർത്തകർ
വർഗ്ഗം:ഏഴാം കേരള നിയമസഭാംഗങ്ങൾ
മാധവി (മഹാഭാരതം)

യയാതിയുടെ പുത്രി മാധവിയുടെ കഥ മഹാഭാരതത്തിലെ ഉദ്യോഗപർവ്വത്തിലാണ് (ശ്ലോകം 12, അധ്യായം 145) പ്രതിപാദിക്കപ്പെട്ടിട്ടുളളത്. അധികമൊന്നും അറിയപ്പെടാതിരുന്ന ഈ ഉപകഥ  പൊതുജന ശ്രദ്ധ ആകർഷിച്ചതിനു കാരണം  ഭീഷ്മ് സാഹ്നിയുടെ **മാധവി** എന്ന നാടകമാണ്. മലയാളത്തിൽ  ഒ.എൻ.വി കുറുപ്പിന്റെ **സ്വയംവരം** എന്ന കവിതയും മാധവിയുടെ ദുരവസ്ഥയെ ചിത്രീകരിക്കുന്നു  

## കഥാസംഗ്രഹം
ഋഷി വിശ്വാമിത്രന്റെ ശിഷ്യനായിരുന്നു ഗാലവൻ. ഗുരുകലാധ്യയനം കഴിഞ്ഞ്  വിട പറയുമ്പോൾ ഗുരുദക്ഷിണ നല്കാൻ ഗാലവൻ തയ്യാറായി.  ഒന്നും വേണ്ടെന്ന്  വിശ്വാമിത്രൻ ആവർത്തിച്ചാവർത്തിച്ചു പറഞ്ഞെങ്കിലും ഗാലവൻ പിടിവാദം പിടിച്ചു. നീരസം പൂണ്ട വിശ്വാമിത്രൻ ഉത്തരവിട്ടു -  ലക്ഷണമൊത്ത വെളുത്ത എണ്ണൂറു കുതിരകൾ , ഓരോന്നിന്റേയും ഒരു ചെവി മാത്രം കറുത്തിരിക്കണം.  ദിക്ഭ്രാന്തനായ ഗാലവൻ, ചക്രവർത്തി യയാതിയെ സമീപിച്ചു. തന്റെ കൈവശം അത്തരം കുതിരകളില്ലെന്നും, എന്നാൽ തന്റെ പുത്രി മാധവിക്ക് ഗാലവന്റെ ആവശ്യം നിറവേറ്റിത്തരാനാകുമെന്നും പറഞ്ഞ് യയാതി മകളെ ഗാലവന് ദാനമായി നല്കി.  അതി സുന്ദരിയായിരുന്ന മാധവിയെ അയോധ്യയിലെ രാജാവ് ഹരിയാസനന് ഒരു വർഷത്തേക്ക്  വിവാഹം കഴിച്ചു കൊടുത്ത് ഗാലവൻ ഒരു ചെവി കറുത്ത  ഇരുനൂറു വെളളക്കുതിരകളെ സമ്പാദിക്കുന്നു.  രാജാവിന് മാധവിയിൽ  വസുമൻ എന്ന പുത്രൻ ജനിക്കുന്നു. ഒരു വർഷത്തെ കാലാവധി കഴിഞ്ഞപ്പോൾ  ഗാലവൻ മാധവിയെ ഇനിയുമൊരു വർഷത്തേക്ക് കാശിരാജാവ് ദിവോദാസനു കൈമാറുന്നു. ദിവോദാസനും ലക്ഷണമൊത്ത ഇരുനൂറു കുതിരകളെ  പകരം നല്കുന്നു. മൂന്നാമത്തെ വർഷം ഉസിനാര ചക്രവത്തിയുടെ കൊട്ടാരത്തിലാണ് മാധവിക്ക് കഴിയേണ്ടി വന്നത്. മൂന്നു കൊല്ലങ്ങൾ കഴിഞ്ഞിട്ടും അറുനൂറു കുതിരകളെ മാത്രം സമ്പാദിക്കാനായ ഗാലവൻ നിരാശനായി വിശ്വാമിത്രനെ സമീപിക്കയും അറുനൂറു കുതിരകളോടൊപ്പം മാധവിയേയും ഋഷിക്കു കാഴ്ച വെക്കുകയും ചെയ്യുന്നു. മാധവിയിൽ ഋഷിക്കു പിറക്കുന്ന പുത്രനാണ് അഷ്ടകൻ. വിശ്വാമിത്രൻ ഗാലവനെ ഋണമുക്തനാക്കുന്നു. തന്റെ ആവശ്യം തീർന്നപ്പോൾ ഗാലവൻ മാധവിയെ തിരിച്ച് യയാതിയെ ഏല്പിക്കുന്നു. യയാതി മകളുടെ സ്വയം വരം ഏർപ്പാടു ചെയ്യാൻ ഒരുങ്ങിയെങ്കിലും, അവൾ വനവാസമാണ് കാംക്ഷിച്ചത്.  ആജീവനാന്തം താൻ നേടിയെടുത്ത പുണ്യം പിതാവിനു ചാർത്തിക്കൊടുക്കാൻ   മാധവി തയ്യാറായാതായും കഥയിൽ പറയുന്നു.

## പ്രാധാന്യം
ചൂഷണത്തിനു വിധേയമാകുന്ന സ്ത്രീവർഗ്ഗത്തിന്റെ  പ്രതീകമായാണ് മാധവി പൊതുവേ  ചർച്ച ചെയ്യപ്പെട്ടിട്ടുളളത്. 
## അവലംബങ്ങൾ

വർഗ്ഗം: മഹാഭാരതത്തിലെ സ്ത്രീ കഥാപാത്രങ്ങൾ
യെല്ലോ ടെയിൽ ഫുസിലീർ

ക്യസെയോനിഡ കുടുംബത്തിൽ പെട്ട ഒരു കടൽമത്സ്യമാണ് **യെല്ലോ ടെയിൽ ഫുസിലീർ**. 40 സെന്റിമീറ്റർ വരെ ഇവ നീളം വെക്കുന്നു . ഉത്പ്ലവജീവിക്കൾ ആണ് ഇവയുടെ പ്രധാന ഭക്ഷണം. 

## അവലംബം

വർഗ്ഗം:കടൽ മത്സ്യങ്ങൾ
റാസ് അൽ ഖൈമ

ഐക്യ അറബ് എമിറേറ്റുകളിലെ ഏഴ് എമിറേറ്റുകളിൽ ഒന്നാണ്** റാസ് അൽ ഖൈമ** (അറബി ഭാഷയിൽ: رأس الخيمة Rā's al Ḫaima). ചരിത്രപരമായി **ജുൽഫർ** എന്നറിയപ്പെടുന്നു.

അതിന്റെ പേര് അർത്ഥമാക്കുന്നത് "headland of the small huts" എന്നാണ്. അതായത് തീരപ്രദേശത്ത് നിലനിന്നിരുന്ന തദ്ദേശീയ കെട്ടിടങ്ങൾ കാരണമാകാം. ഒമാനിലെ മുസന്തത്തിന്റെ അതിർത്തിയിലൂം യു.എ.ഇയുടെ വടക്കൻ ഭാഗത്തുമാണ് എമിറേറ്റ് സ്ഥിതി ചെയ്യുന്നത്. ഇത് 2,486 ചതുരശ്ര കിലോമീറ്ററാണ് വ്യാപിച്ചുകിടക്കുന്നത്. റാസ് അൽ ഖൈമ എന്നും അറിയപ്പെടുന്ന തലസ്ഥാന നഗരത്തിൽ ഭൂരിഭാഗം ജനങ്ങളും വസിക്കുന്നു.

2005 ലെ സെൻസസ് പ്രകാരം 210,063 ജനസംഖ്യയുണ്ടായിരുന്നു. അതിൽ 41.82 ശതമാനം അഥവാ 87,848 പേർ ഈമാറാത്തി പൗരന്മാരാണ്.ഏറ്റവും പുതിയ കണക്ക് പ്രകാരം മൊത്തം ജനസംഖ്യ 250,000 നും 300,000 നും ഇടയിലാണ്. 2010 ൽ ജനസംഖ്യയിൽ 97,529 പേർ തദ്ദേശവാസികളാണ്.

## അവലംബം

http://www.sheikhdrsultan.ae/portal/ar/page-not-found.aspx
* 
* Ras al-Khaimah English Information Site
* Ras al-Khaimah e-Government portal

വർഗ്ഗം:ഐക്യ അറബ് എമിറേറ്റുകൾ
വർഗ്ഗം:ഐക്യ അറബ് എമിറേറ്റിലെ നഗരങ്ങൾ
ടി.എച്ച്. കുഞ്ഞിരാമൻ നമ്പ്യാർ

ലഘുചിത്രം|ടി. എച്ച്. കുഞ്ഞിരാമൻ നമ്പ്യാർ|354x354ബിന്ദു
ടി. എച്ച്. കുഞ്ഞിരാമൻ നമ്പ്യാർ,(1922 ജൂൺ 18 - 2004 ഡിസംബർ 31) വെള്ളൂർ പുതിയോട്ടിൽ കൃഷ്ണക്കുറുപ്പിന്റെയും തടത്തിൽ പുളിക്കൂൽ അമ്മാളു അമ്മയുടെയും മകനായി കോഴിക്കോട് ജില്ലയിൽ വടകരയ്ക്കടുത്ത് മേമുണ്ടയിൽ ജനിച്ചു. മേമുണ്ട സ്കൂളിൽ നിന്ന് പ്രാഥമിക വിദ്യാഭ്യാസം പൂർത്തീകരിച്ചു. കടത്തനാട് ശങ്കരവാര്യരിൽ നിന്ന് സംസ്കൃതവും ജ്യോതിഷവും, കടലായി നമ്പൂതിരിപ്പാടിന്റെ കീഴിൽ മന്ത്രവാദവും വിഷചികിത്സയും പഠിച്ചു.  എസ്‌.എസ്‌.എൽ.സി. പാസ്സായ ശേഷം 1946 മുതൽ തോടന്നൂ‍ർ സ്‌കൂളിൽ അധ്യാപകനായി ജോലി ചെയ്തു. 1977 ൽ വിരമിച്ചു. വടക്കൻപാട്ടുകളുടെ സമ്പാദകൻ, പ്രചാരകൻ, കഥാപ്രസംഗ കലാകാരൻ എന്നീ നിലകളിൽ പ്രസിദ്ധൻ. മാപ്പിളരാമായണത്തിന്റെയും സമ്പാദകൻ. വടക്കൻ പാട്ടുകൾ അടിസ്ഥാനമാക്കി ആയിരത്തോളം വേദികളിൽ കഥാപ്രസംഗം അവതരിപ്പിച്ചു. കുഞ്ഞിരാമൻ നമ്പ്യാരുടെ ജീവിതത്തെ ആസ്പദമാക്കി പ്രമോദ് കുറ്റിയിൽ ഒരു ഡോക്യുമെൻററി നിർമിച്ചിട്ടുണ്ട്.https://localnews.manoramaonline.com/kozhikode/local-news/2018/01/04/vtk-okv-t-h-kunhiraman-nambiar-anusmaranam-04.htmlhttps://localnews.manoramaonline.com/kozhikode/local-news/2018/01/04/vtk-okv-t-h-kunhiraman-nambiar-anusmaranam-04.htmlപകരം=മാപ്പിള രാമായണവും നാടൻ പാട്ടുകളും|ഇടത്ത്‌|ലഘുചിത്രം|മാപ്പിള രാമായണവും നാടൻ പാട്ടുകളും|241x241ബിന്ദു

### '''വളർച്ച'''
സാഹിത്യസമാജം പരിപാടികളിൽ മോഡൽക്ലാസ്‌ എടുക്കുന്നതും അന്നേദിവസം ഡി. ഇ. ഒ. പരിപാടികളിൽ സംബന്ധിക്കുന്നതും ഒരു സമ്പ്രദായമായിരുന്നു. മോഡൽ ക്ലാസ്സുകളധികവും എടുത്തിരുന്നത്‌ കുഞ്ഞിരാമൻ നമ്പ്യാർ ആയിരുന്നു. ദുരവസ്ഥ, ചണ്ഡാലഭിക്ഷുകി, കരുണ തുടങ്ങിയ ആശാൻ കൃതികളും ചില ഉളളൂർ കൃതികളും ഈ രൂപത്തിൽ പരിചയപ്പെടുത്തി. ഇത്തരം ക്ലാസ്സുകളിൽ നാടൻപാട്ടുകളിലെ ഈരടികൾ പ്രയോഗിക്കുന്നത്‌ സദസ്യരുമായി സംവദിക്കുന്നതിൽ വളരെ ഫലപ്രദമാണെന്ന്‌ മനസ്സിലായി. അപ്പോഴേയ്‌ക്കും സ്‌കൂളിലെ സാഹിത്യസമാജത്തിനുളള മോഡൽ ക്ലാസ്സുകൾ സ്‌കൂളിനു വെളിൽ കഥാപ്രസംഗമായി പരിണമിച്ചിരുന്നു. ‘മതിലേരിക്കന്നി’, ‘പൂമാതൈപൊന്നമ്മ’ തുടങ്ങിയ നാടോടികഥാഗാനങ്ങൾ കഥാപ്രസംഗരൂപേണ അവതരിപ്പിക്കാൻ തുടങ്ങിയതോടെ കടത്തനാട്ടിലെ അറിയപ്പെടുന്ന കാഥികനായി അദ്ദേഹം മാറി. തനി നാടൻ കഥ പറച്ചിലിന്റെ നായകനായാണ് നമ്പ്യാരെ കഥാപ്രസംഗചരിത്രകാരന്മാർ അടയാളപ്പെടുത്തിയിരിക്കുന്നത്‌.

### '''പ്രധാന സമ്പാദിത കൃതികൾ'''
പകരം=കുഞ്ഞുത്താലു|ലഘുചിത്രം|കുഞ്ഞുത്താലു|287x287ബിന്ദു
പകരം=മതിലേരിക്കന്നി|ഇടത്ത്‌|ലഘുചിത്രം|മതിലേരിക്കന്നി|235x235ബിന്ദു
വടക്കൻപാട്ടുകളിലൊന്നായ ‘പൂമാതൈ പൊന്നമ്മ’യാണ്‌ ഇദ്ദേഹത്തിന്റെ ആദ്യപുസ്‌തകം. രണ്ടാമത്തെ പുസ്‌തകമായ ‘മതിലേരിക്കന്നി’ വി.ടി.കുമാരൻ മാഷുടെ പഠനവും ചേർത്ത്‌ 1979 ൽ കേരള സാഹിത്യഅക്കാദമി പ്രസിദ്ധീകരിച്ചു. ഇത്‌ നാടൻപാട്ടല്ലെന്നും നാടൻപാട്ടിനെ അനുകരിച്ചുളള കവികെട്ടാണെന്നും ഡോ.എം.ആർ.രാഘവവാര്യർ പിന്നീട്‌ അഭിപ്രായപ്പെട്ടു. വടക്കൻപാട്ടുകളുടെ കൂട്ടത്തിൽ ഭാഷാഭംഗികൊണ്ടും സാഹിത്യഭംഗികൊണ്ടും ഏറെ ഉയർന്നുനിൽക്കുന്നതും ഏതാണ്ട്‌ സാഹിത്യത്തോട് അടുത്തുനിൽക്കുന്നതുമാണ്‌ ‘മതിലേരിക്കന്നി’ എന്ന്‌ നമ്പ്യാർ തന്നെ അഭിപ്രായപ്പെടുന്നു. അതുകൊണ്ടാണ്‌ അതിന്‌ എല്ലാവരെയും ആകർഷിക്കാൻ കഴിഞ്ഞതും. മൂന്നാമത്തെ പുസ്തകം വടക്കൻ പാട്ട് ശേഖരമായ ‘കുഞ്ഞിത്താലു’ ആണ്.

### '''പുരസ്കാരങ്ങൾ'''
കഥാപ്രസംഗത്തോടൊപ്പം നാടൻപാട്ടുരംഗത്ത് നമ്പ്യാർ നൽകിയ സേവനങ്ങൾക്ക് അംഗീകാരമായി 1998 ൽ കേരള സംഗീത നാടക അക്കാദമി ഇദ്ദേഹത്തിന് ടി.പി. സുകുമാരൻ എൻഡോവ്മെന്റ് അവാർഡ് നൽകി ആദരിക്കുകയുണ്ടായി.

### '''കുടുംബം'''
ഭാര്യ: പണിക്കോട്ടി പറമ്പത്ത് ദേവി അമ്മ. ഏഴ് മക്കൾ.  

## അവലംബം


വർഗ്ഗം:കഥാപ്രസംഗകർ
കെ. പ്രകാശം

ഒരു മലയാള സാഹിത്യകാരനും അദ്ധ്യാപകനുമായിരുന്നു **വിദ്വാൻ കെ. പ്രകാശം** (22 ജൂൺ 1909  - 30 ഓഗസ്‌റ്റ്‌ 1976). വ്യാസമഹാഭാരതത്തിന്റെ ഗദ്യവിവർത്തകൻ എന്ന നിലയിൽ പ്രശസ്തനാണ്.
## ജീവിതരേഖ
1909 ജൂൺ 22ന്‌ തൃശ്ശൂർ ജില്ലയിൽ കൂനത്ത്‌ പാലാഴിയിൽ ജനിച്ചു. അച്‌ഛൻ കുട്ടാപ്പു, അമ്മ കുഞ്ഞിപ്പാറുവമ്മ. ഹൈസ്‌കൂൾ വിദ്യാഭ്യാസത്തിനു ശേഷം . 1935-ൽ മദ്രാസ് സർവകലാശാലയിൽനിന്ന് മലയാളം വിദ്വാൻ പരീക്ഷ പാസ്സായി. വിവിധ സ്കൂളുകളിൽ മലയാളം അധ്യാപകനായിരുന്നു. പതിനൊന്നു കവിതാസമാഹാരങ്ങൾ അദ്ദേഹം പ്രസിദ്ധീകരിച്ചു.  മഹാഭാരതത്തിന്റെ ഗദ്യ പരിഭാഷ 1964 ൽ തുടങ്ങി 1968 ൽ ആദ്യ ഭാഗവും 1972 ൽ നാല്പതാം ഭാഗവും പ്രസിദ്ധീകരിച്ചു. 
നിരവധി കഥകളും കവിതകളും രചിച്ചിട്ടുണ്ട്. 
1976 ഓഗസ്‌റ്റ്‌ 30ന്‌ വിദ്വാൻ കെ.പ്രകാശം ചരമമടഞ്ഞു.

## കൃതികൾ

### കാവ്യസമാഹാരങ്ങൾ
*വിദ്വാൻ കെ. പ്രകാശത്തിന്റെ കവിതകൾ
*ഗ്രാമീണ കുസുമങ്ങൾ
* പ്രേമാഞ്ഞ്‌ജലി
* ബാഷ്‌പവർഷം
* മിന്നൽപ്പിണരുകൾ
* സ്‌മൃതിമണ്ഡലം
* ചിതറിയ ചിത്രങ്ങൾ 
*പ്രണയപ്രകർഷം   

### വിവർത്തന കൃതികൾ
*ലോകാവലോകം
*ജീൽവാൽജീൻ (പാവങ്ങളുടെ സംഗ്രഹം) 
*റിപ്‌വാൻ വിങ്കിൾ
* ഡേവിഡ്‌ കോർപ്പർഫീൽഡ്‌
* ഷേയ്‌ക്‌സ്‌പിയർ കഥകൾ 

## വ്യാസമഹാഭാരതത്തിന്റെ ഗദ്യവിവർത്തനം
മകൾ സത്യഭാമയുടെ അപകടമരണമേല്പിച്ച  ദുഃഖത്തിൽ നിന്നുള്ള മുക്തിക്കായാണ് പ്രകാശം ഭാരതവിവർത്തനത്തിലേക്കു തിരിഞ്ഞത്.
400 പേജു വീതമുള്ള നാല്‌പത്‌ വോള്യങ്ങളിൽ, മൊത്തം പതിനാറായിരം പുറങ്ങളിൽ ഒരു ബൃഹത്‌ഗ്രന്ഥം തയ്യാറാക്കാനായിരുന്നു അദ്ദേഹത്തിന്റെ പരിശ്രമം . പരിഭാഷയ്ക്കു മൂന്നു വർഷവും പ്രസിദ്ധീകരണത്തിനു നാലുവർഷവുമെടുത്തു. 1965 ആരംഭിച്ച പരിഭാഷ 1968 ൽ പൂർത്തിയായി. ഒന്നാം വാല്യം 1968 സപ്തംബർ 23 ന് കോഴിക്കോട്ടുവെച്ചും  നാല്പതാം വാല്യം 1973 ഏപ്രിലിൽ ഡൽഹിയിൽ വെച്ചും പ്രകാശനം ചെയ്തു. 

സുഹൃത്തുക്കളുടെ സാമ്പത്തിക സഹായത്തോടെ ഒരു പ്രസിദ്ധീകരണ സമിതിയുണ്ടാക്കി, നാല്പതു വാല്യമായി പ്രസിദ്ധീകരിക്കാനാണ്  അദ്ദേഹം ആദ്യം ശ്രമിച്ചത്. ഒന്നാം വാല്യം പെരിങ്ങോട്ടുകരയിലെ ഒരു പ്രസിൽ അച്ചടിച്ചു. പിന്നീട് മഹാഭാരതം അച്ചടിക്കാനായി മാത്രം ഒരു പ്രസ് വാങ്ങി. ഭാരതസർക്കാരിന്റെയും  ഗുരുവായൂർ ദേവസ്വത്തിന്റെയും കേരള സാഹിത്യ അക്കാദമിയുടെയും സഹായത്തോടെയായിരുന്നു ബാക്കി ഭാഗത്തിന്റെ അച്ചടി. 

## അവലംബം


വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:1909-ൽ ജനിച്ചവർ
വർഗ്ഗം:ജൂൺ 22-ന് ജനിച്ചവർ
വർഗ്ഗം:1976-ൽ മരിച്ചവർ
വർഗ്ഗം:ഓഗസ്റ്റ് 30-ന് മരിച്ചവർ
വർഗ്ഗം:മലയാളകവികൾ
വർഗ്ഗം:മലയാളം വിവർത്തകർ
അനൈഹിലേഷൻ ഓഫ് കാസ്റ്റ്

തനിക്ക് നടത്താൻ സാധിക്കാതെ പോയ ഒരു പ്രസംഗം അംബേദ്കർ 1936-ൽ **അനൈഹിലേഷൻ ഓഫ് കാസ്റ്റ്** എന്ന പേരിൽ സ്വന്തം നിലയിൽ അച്ചടിച്ച് പ്രസിദ്ധീകരിക്കുകയുണ്ടായി. 1936-ൽ ഡോ. ബി.ആർ. അംബേദ്കറെ ജാത്-പാത്-തോടക് മണ്ടൽ (ജാതി ഇല്ലാതാക്കാനുള്ള കൂട്ടായ്മ) എന്ന ഹിന്ദു നവോത്ഥാന സംഘടന ലാഹോറിലേയ്ക്ക് വാർഷിക സമ്മേളനത്തിൽ പ്രസംഗത്തിനായി ക്ഷണിക്കുകയുണ്ടായി. അംബേദ്കറിന്റെ പ്രസംഗം ലഭിച്ചപ്പോൾ സംഘാടകർക്ക് ഇത് "അസഹനീയമായി" തോന്നുകയും അവർ ക്ഷണം പിൻവലിക്കുകയും ചെയ്തു. ഇതെത്തുടർന്ന് അംബേദ്കർ ഈ ലേഖന‌‌ത്തിന്റെ 1,500 പ്രതികൾ സ്വന്തം നിലയിൽ അച്ചടിച്ച് പ്രസിദ്ധീകരിച്ചു. ഉടൻ തന്നെ ഇത് പല ഭാഷകളിലേയ്ക്ക് തർജ്ജമ ചെയ്യപ്പെടുകയും ചെയ്തു. ദളിത് ജനവിഭാഗങ്ങൾക്കിടയിൽ ഈ ഗ്രന്ഥത്തിന് വലിയ ആരാധകവൃന്ദമുണ്ടെങ്കിലും ഉന്നതജാതിക്കാർക്കിടയിൽ (അവരെ ഉദ്ദേശിച്ചായിരുന്നു ഇത് രചിക്കപ്പെട്ടത് എങ്കിൽ പോലും) ഇതിന് അധികം പ്രചാരം ലഭിക്കുകയുണ്ടാ‌യില്ല.

ഈ പ്രസംഗത്തെപ്പറ്റി ഹരിജൻ എന്ന തന്റെ പ്രസിദ്ധീകരണത്തിൽ മഹാത്മാ ഗാന്ധി വിമർശനം നടത്തുകയുണ്ടായി. അതിനുള്ള മറുപടിയും ഈ ഗ്രന്ഥത്തിൽ ഉൾപ്പെടുത്തിയിട്ടുണ്ട്. ഗാന്ധിജി വർണ്ണാശ്രമത്തിനനുകൂലമായ നിലപാടെടുത്തത് ഈ ഗ്രന്ഥത്തിൽ വിമർശനവിധേയമാക്കുന്നുണ്ട്. ഗാന്ധി മുന്നോട്ടു വയ്ക്കുന്ന വർണ്ണം സ്വാമി ദയാനന്ദ സരസ്വതിയുടെ വിശ്വാസപ്രകാരമുള്ളതല്ലെന്നും  പാരമ്പര്യ തൊഴിലുകളിൽ മനുഷ്യരെ കെട്ടിയിടുന്ന ജാതിസംവിധാനം തന്നെയാണതെന്നുമാണ് അംബേദ്കർ വാദിച്ചത്.

## അവലംബം

## പുറത്തേയ്ക്കുള്ള കണ്ണികൾ
* പുസ്തകത്തിന്റെ പൂർണ്ണരൂപം

വർഗ്ഗം:പ്രസംഗങ്ങൾ
വർഗ്ഗം:ജാതിവ്യവസ്ഥ
വർഗ്ഗം:ബി.ആർ. അംബേദ്കർ
മിതാലി വരദ്കർ

ഒരു മറാത്തി നടിയാണ് **മിതാലി വരദ്കർ** അഥവാ **മിതാലി ജഗ്തപ് വരദ്കർ**. മികച്ച നടിക്കുള്ള ദേശീയപുരസ്കാരം ലഭിച്ചിട്ടുണ്ട്. ഒരു നാടകാഭിനേത്രി കൂടിയാണ്.
## സിനിമയിൽ
ബാംബൂ ബാന്ദ് ബാജ(2010) എന്ന സിനിമയിലെ അമ്മയുടെ അഭിനയത്തിന് വരദ്കറിന് മികച്ച നടിക്കുള്ള  58-ആമത് ദേശീയപുരസ്കാരം ലഭിച്ചു.
## സിനമകൾ
* രാജു
* ആഗ്
* വിത്ഹാൽ വിത്ഹാൽ
* ബാംബൂ ബാന്ദ് ബാജ (2010)
## സീരിയലുകൾ
* അസവ സണ്ടർ സ്വപ്നഞ്ച ബംഗ്ലാ - ഇ ടിവി മറാത്തി സീരിയൽ
## പുരസ്കാരങ്ങൾ
* മികച്ച നടിക്കുള്ള ദേശീയപുരസ്കാരം (2010)
## അവലംബം


വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മറാഠിചലച്ചിത്ര അഭിനേതാക്കൾ
വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
സെബാസ്റ്റ്യൻ ബീനീക്

ഒരു ജർമൻ ചിത്രകാരനാണ് **സെബാസ്റ്റ്യൻ ബീനീക്**, സംവിധായകൻ, ഫോട്ടോഗ്രാഫർ എന്നീ നിലകളിലും പ്രവർത്തിച്ചിട്ടുണ്ട്. 1975 ഏപ്രിൽ 24 ൽ പോളണ്ടിലെ ചഴാര്നോവസിയിൽ ജനിച്ചു ന് അന്തരിച്ചു 2022 ഫെബ്രുവരി 9.

## ജീവചരിത്രം
സെബാസ്റ്റ്യൻ ബീനീക് പതിമൂന്ന് വയസ്സു വരെ പോളണ്ടിൽ ജീവിച്ചു. അതിനുശഷം അദ്ദേഹവും കുടുംബവും ജർമ്മനിയിലേക്ക് കുടിയേറി . കുട്ടിക്കാലത്ത് തന്നെ അദ്ദേഹം ചിത്രകലയിൽ താല്പര്യം പ്രകടിപ്പിച്ചിരുന്നു. ഇരുപതു വയസ്സിനുള്ളിൽ തന്നെ അദ്ദേഹം നിരവധി ചിത്രപ്രദർശനങ്ങൾ നടത്തി. 1996 ൽ ആർട്ട്‌  യൂണിവേഴ്സിറ്റി  ഓഫ്‌ ബ്രൌന്ചെവിക്കിൽ നിന്നും ബിരുദവും ,1998 ൽ ആർട്ട്‌ യൂണിവേഴ്സിറ്റി ഓഫ്‌ ബെർലിനിൽ നിന്നും ബിരുദാനന്തരബിരുദവും നേടി. 2003 ൽ അദ്ദേഹം ചലച്ചിത്ര സംവിധാനകലയിൽ ജർമൻ ഫിലിം ആൻഡ്‌ ടെലിവിഷൻ സ്കൂളിൽ നിന്നും ബിരുദം നേടി . 2011 ൽ അദ്ദേഹത്തിന്റെ ആദ്യ രചന ആയ "റിയൽ ഫേക്ക്" പ്രസിദ്ധീകരിച്ചു.
## സെബാസ്റ്റ്യൻ ബീനീക് രചനകൾ
#2011 :  റിയൽ ഫേക്ക്
## സെബാസ്റ്റ്യൻ ബീനീക് ചലച്ചിത്രങ്ങൾ
#2002  : സീറോ
#2004  : സാൻഡ്
#2005  : ഷുഗർ
#2007  : ദി ഗാംപ്ലെർസ്
#2008  : സിലവേസ്റ്റെർ ഹോം റൺ

## അവലംബം


## അധിക ലിങ്കുകൾ

* ഔദ്യോഗിക വെബ്സൈറ്റ് - പെയിന്റിംഗ് 
* ഔദ്യോഗിക വെബ്സൈറ്റ് - ഫോട്ടോഗ്രാഫി 
* ഔദ്യോഗിക വെബ്സൈറ്റ് - ആശയ കല 

വർഗ്ഗം:ജർമ്മൻ ചിത്രകാരന്മാർ
വർഗ്ഗം:1975-ൽ ജനിച്ചവർ
പൂക്കുട്ടിച്ചാത്തൻ

108 ശാസ്തപ്പൻമാരിൽ ഒരു ശാസ്തപ്പൻ.. വടക്കൻ കേരളത്തിൽ കെട്ടിവരുന്ന ഒരു തിറക്കോലമാണ് പൂക്കുട്ടിച്ചാത്തൻ. കാളക്കണ്ണെന്നു പേരുള്ള മുഖത്തെഴുത്താണ് ഈ തിറയ്ക്കുപയോഗിക്കുന്നത്.

## അവലംബങ്ങൾ

വർഗ്ഗം:തെയ്യങ്ങൾ
മൈത്രേയി

പ്രാചീന ഭാരതത്തിലെ ഒരു വൈദിക തത്ത്വചിന്തകയാണ് **മൈത്രേയി**. യാജ്ഞവൽക്യൻ എന്ന പ്രശസ്ത മുനിയുടെ രണ്ടാമത്തെ ഭാര്യയായിരുന്നു മൈത്രേയി.

വേദങ്ങളിൽ ആഴത്തിലുള്ള ജ്ഞാനമുണ്ടായിരുന്ന മൈത്രേയിയെ *[[brahmavadini|ബ്രഹ്മവാദിനി]]* എന്ന് അക്കാലത്ത് വിളിക്കപ്പെട്ടിരുന്നു. ഋഗ്വേദത്തിലെ പത്ത് സൂക്തങ്ങൾ മൈത്രേയി രചിച്ചതാണെന്ന് കരുതപ്പെടുന്നു.

പാരമ്പര്യ വിശ്വാസമനുസരിച്ച് മൈത്രേയിക്ക് യാജ്ഞവൽക്യനെ വിവാഹം കഴിക്കണം എന്ന് താല്പര്യമുണ്ടായിരുന്നില്ല. മൈത്രേയിയുടെ ആഗ്രഹം അദ്ദേഹത്തോടൊപ്പം ശിഷ്യയും ആത്മീയ സുഹൃത്തുമായി കഴിയാനായിരുന്നു. യാജ്ഞവൽക്യന്റെ ആദ്യ ഭാര്യയെ സമീപിച്ച് മൈത്രേയി ഇതിനുള്ള അനുവാദം വാങ്ങുകയും ഒരുമിച്ച് താമസമാരംഭിക്കുകയുമായിരുന്നു.

## അവലംബം

## പുറത്തേയ്ക്കുള്ള കണ്ണികൾ
* The conversation of Yajnavalkya and Maitreyi on the absolute self
*Yajnavalkya and Maitreyi

വർഗ്ഗം:പ്രാചീന ഭാരതീയ തത്ത്വചിന്തകർ
വർഗ്ഗം:പ്രാചീന ഭാരതത്തിലെ എഴുത്തുകാർ
വർഗ്ഗം:ഹിന്ദുമത പണ്ഡിതർ
വർഗ്ഗം:ഋഗ്വേദം
വർഗ്ഗം:തത്വചിന്തകകൾ
വർഗ്ഗം:ഭാരതീയ തത്ത്വചിന്തകകൾ
ബാഹിനാബായി

**ബാഹിനാബായി** (എ.ഡി. 1628–1700) **ബാഹിന**, **ബാഹിനി** എന്നീ പേരുകളിലും അറിയപ്പെട്ടിരുന്ന വർക്കാരി പ്രസ്ഥാനത്തിൽ പെട്ട ഒരു സന്യാസിനിയായിരുന്നു. മഹാരാഷ്ട്രയിലായിരുന്നു ബാഹിനാബായി ജീവിച്ചിരുന്നത്. വർക്കാരി പ്രസ്ഥാനത്തിൽ പെട്ട കവിയും സന്യാസിയുമായ തൂക്കാറാമിന്റെ ശിഷ്യയാണ് ബാഹിനാബായി എന്ന് കരുതപ്പെടുന്നു. ഭാര്യ മരിച്ചുപോയ ഒരാളെ ചെറു പ്രായത്തിൽ തന്നെ വിവാഹം കഴിച്ച ബാഹിനാബായി കുട്ടിക്കാലം മഹാരാഷ്ട്രയിലെ പലഭാഗങ്ങളിലായി കുടുംബത്തോടൊപ്പം യാത്ര ചെയ്താണ് കഴിച്ചുകൂട്ടിയത്. *ആത്മമണിവേദന* എന്ന ആത്മകഥയിൽ ഒരു പശുക്കിടാവുമായി തനിക്കുണ്ടായ ആത്മീയാനുഭവങ്ങളും വർക്കാരികളുടെ മൂർത്തിയായ വിഥോബയെയും തൂക്കാറാമിനെയും ദർശനങ്ങളിൽ കണ്ടതും ബാഹിനാബായി വിവരിക്കുന്നുണ്ട്. തന്റെ ഭർത്താവ് തന്നെ വാക്കുകൊണ്ടും പ്രവൃത്തികൊണ്ടും ഉപദ്രവിച്ചിരുന്നതായി ബാഹിനാബായി വെളിപ്പെടുത്തുന്നു. ഭർത്താവ് ബാഹിനാബായിയുടെ ആത്മീയചോദനകളെ വെറുത്തിരുന്നുവെങ്കിലും ഒടുവിൽ *[[bhakti|ഭക്തിമാർഗ്ഗം]]* സ്വീകരിക്കാൻ അനുവദിക്കുകയായിരുന്നു. മറ്റുള്ള മിക്ക സന്യാസിനിമാരിൽ നിന്ന് വ്യത്യസ്തയായി ബാഹിനാബായി ജീവിതകാലം മുഴുവൻ വിവാഹിതയായിത്തന്നെ തുടർന്നു.

മറാത്തി ഭാഷയിലുള്ള ബാഹിനാബായിയുടെ അഭംഗ കൃതികൾ തന്റെ കുഴപ്പം നിറഞ്ഞ വിവാഹജീവിതവും സ്ത്രീയായി ജനിച്ചതിലുള്ള നിരാശയും വ്യക്തമാക്കുന്നു. തന്റെ ആരാധനാമൂർത്തിയോടുള്ള ഭക്തിയും ഭർത്താവിനോടുള്ള ചുമതലകളും ബാഹിനാബായിയെ എപ്പോഴും കുഴക്കിയിരുന്നു. ഇവ രണ്ടും തമ്മിലുള്ള ഒത്തുതീർപ്പുകൾ കൃതികളിൽ കാണാവുന്നതാണ്.

## കുറിപ്പുകൾ

## അവലംബം
* 
* Pandharipande, Rajeshwari V. *Janabai: A Woman Saint of India* in *Women Saints in World Religions* By Arvind Sharma (editor) http://books.google.co.in/books?id=swmquJb9lbEC&pg=PA169&dq=bahinabai&as_brr=3&client=firefox-a#PPA169,M1
* *Women Writing in India: 600 B.C. to the Present*  Vol. 1 By Susie J. Tharu, Ke Lalita http://books.google.co.in/books?id=u297RJP9gvwC&pg=PA107&dq=bahinabai&as_brr=3&client=firefox-a#PPA107,M1
* Aklujkar, Vidyut Ch. 5: *Between Pestle and Mortar: Women in Marathi Sant tradition* in *Goddesses and women in the Indic religious tradition* By Arvind Sharma (editor)http://books.google.co.in/books?id=k6YrsMcVqS4C&pg=PA121&dq=bahinabai&as_brr=3&client=firefox-a#PPA121,M1
* Anandkar, Piroj, Ch IX: *Bahinabai* in *Women Saints of East and West* pp. 64-72

വർഗ്ഗം:ജീവചരിത്രകാരികൾ
വർഗ്ഗം:1700-ൽ മരിച്ചവർ
വർഗ്ഗം:1628-ൽ ജനിച്ചവർ
അമ്മ ശ്രീ കാരുണ്യമയി

ഒരു ഹിന്ദു ആത്മീയ നേതാവാണ് **അമ്മ ശ്രീ കാരുണ്യമയി** (ജനനം: 1958). ഭഗവതി ശ്രീ ശ്രീ വിജയേശ്വരി ദേവി എന്നും കാരുണ്യമയി അറിയപ്പെടുന്നു. 1980-ൽ ശ്രീ മാതൃ ദേവി വിശ്വ ശാന്തി ആശ്രമം ആന്ധ്രാപ്രദേശിൽ സ്ഥാപിച്ചു. ധ്യാനം പരിശീലിപ്പിച്ചുകൊണ്ട് കാരുണ്യമയി യാത്രകൾ നടത്താറുണ്ട്. ഒരു ആശുപത്രിയും അനാധാലയവും പ്രത്യേക ആവശ്യങ്ങളുള്ള കുട്ടികൾക്കായുള്ള ഒരു വിദ്യാലയവും കാരുണ്യമയിയുടെ ആശ്രമം നടത്തിവരുന്നുണ്ട്.

## ആദ്യകാല ജീവിതം

1958-ൽ ദക്ഷിണേന്ത്യയിലാണ് കാരുണ്യമയി ജനിച്ചത്. കാരുണ്യമയിയുടെ മാതാവ് ശ്രീ ഭഗവാൻ രമണ മഹർഷിയുടെ ഭക്തയായിരുന്നു. ഒരിക്കൽ ലോകത്തെ സുഖപ്പെടുത്താൻ വേണ്ടി ഒരു മാതാവ് (തായ്) നിനക്ക് ജനിക്കുമെന്ന് രമണമഹർഷി ഇവരോട് പ്രവചിച്ചിരുന്നുവത്രേ.

അമേരിക്ക, ജർമനി, ബ്രിട്ടൻ എന്നീ രാജ്യങ്ങളിൽ കാരുണ്യമയി ധനസമാഹരണത്തിനായി യാത്രകൾ നടത്തിയിട്ടുണ്ട്.

## അവലംബം

## പുറത്തേയ്ക്കുള്ള കണ്ണികൾ
*Official Website 
*Home at Last Book
മാഡലിൻ മുറേ ഒ'ഹൈർ

**മാഡലിൻ മുറേ ഒ'ഹൈർ** (1919 ഏപ്രിൽ 13 – 1995 സെപ്റ്റംബർ 29) അമേരിക്കയിലെ ഒരു നിരീശ്വരവാദ പ്രവർത്തകയും അമേരിക്കൻ എഥീസ്റ്റ്സിന്റെ സ്ഥാപകയും 1963 മുതൽ 1986 വരെ അതിന്റെ പ്രസിഡന്റുമായിരുന്നു. *[[American Atheist Magazine|അമേരിക്കൻ എഥീസ്റ്റ് മാഗസിന്റെ]]* ആദ്യ പതിപ്പുകൾ പുറത്തിറക്കിയത് മാഡലിനാണ്. 1963-ൽ അമേരിക്കയിലെ പൊതു വിദ്യാലയങ്ങളിൽ ഔദ്യോഗികമായി ബൈബിൾ വായന നിർത്തലാക്കുന്നതിനിടയാക്കിയ സുപ്രീം കോടതി വിധിയുണ്ടായ *[[Abington School District v. Schempp|മുറേ വേഴ്സസ് കർലെറ്റ്]]* എന്ന കേസ് മാഡലിൻ പ്രശസ്തയാകുന്നതിന് കാരണമായിട്ടുണ്ട്. ഇതെത്തുടർന്ന് 1964-ൽ *[[Life (magazine)|ലൈഫ്]]* മാഗസിൻ മാഡലിനെ "അമേരിക്കയിലെ ഏറ്റവും വെറുക്കപ്പെടുന്ന സ്ത്രീയായി" വിശേഷിപ്പിക്കുകയുണ്ടായി.

1995-ൽ അമേരിക്കൻ എഥീസ്റ്റ്സിന്റെ മുൻ ഓഫീസ് മാനേജർ ഡേവിഡ് റോലാന്റ് വാട്ടേഴ്സ് എന്നയാൾ മാഡലിനെയും മകൻ ജോൺ മുറേയെയും കൊച്ചുമകൻ റോബിൻ മുറേ ഒ'ഹൈറിനെയും തട്ടിക്കൊണ്ടുപോയി കൊലചെയ്ത് ശവശരീരങ്ങൾ വികൃതമാക്കുകയുണ്ടായി.
## അവലംബം

## പുറത്തേയ്ക്കുള്ള കണ്ണികൾ
* Biography of O'Hair  at About.com
* Biography of O'Hair  at Rotten.com
* 1968 debate between Baptist minister Walter Martin and O'Hair  – MP3 file
* 
* Madalyn Murray O'Hair at NNDB
* Madalyn Murray O'Hair vs. Religious Broadcasting at urbanlegends.about.com 
* Meeting Satan Herself: An evening with Madalyn Murray O'Hair: 14 September 1977
* The Murder of Madalyn Murray O'Hair: America's Most Hated Woman Crime Magazine

വർഗ്ഗം:മത വിമർശകർ
വർഗ്ഗം:നിരീശ്വരവാദ പ്രവർത്തകർ
വർഗ്ഗം:അമേരിക്കൻ ഫെമിനിസ്റ്റുകൾ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:നിരീശ്വരവാദികളായ സ്ത്രീകൾ
വർഗ്ഗം:1919-ൽ ജനിച്ചവർ
എലിസബത്ത് ഫ്രീമാൻ

അടിമത്തവ്യവസ്ഥിതിയെ കോടതിയിൽ ചോദ്യം ചെയ്ത് വിജയിച്ച ആദ്യത്തെ ആഫ്രോ-അമേരിക്കൻ വനിതകളിൽ ഒരാളായിരുന്നു **എലിസബത്ത് ഫ്രീമാൻ**. അടിമയായാണ് അവർ ജനിച്ചത്. ആദ്യനാമം **ബെറ്റ്** എന്നായിരുന്നു, **മം ബെറ്റ്** എന്ന് സംബോധന ചെയ്യപ്പെട്ടു. സ്വതന്ത്രയായപ്പോൾ എലിസബത്ത് ഫ്രീമാൻ എന്ന പേരു സ്വീകരിച്ചു.

## ജീവിതരേഖ
നിരക്ഷരയായിരുന്ന ഫ്രീമാൻറെ, ജീവിതത്തെക്കുറിച്ച് രേഖാമൂലമുള്ള രേഖകളൊന്നുംതന്നെ അവശേഷിച്ചിട്ടില്ല. അവളുടെ ആദ്യകാല ചരിത്രം അവൾ തന്റെ കഥ പറഞ്ഞതോ പരോക്ഷമായി കേട്ടതോ ആയ സമകാലികരുടെ രചനകളിൽ നിന്നും ചരിത്ര രേഖകളിൽ നിന്നും ശേഖരിക്കപ്പെട്ടിട്ടുണ്ട്.

## അവലംബം
വർഗ്ഗം:അമേരിക്കയിലെ വംശീയത
വർഗ്ഗം:അമേരിക്കൻ വനിതകൾ
വർഗ്ഗം:അടിമത്തം
അലൻ ഒക്ടേവിയൻ ഹ്യൂം

സ്കോട്ട്ലൻഡുകാരനായ ബ്രിട്ടീഷ് ഉദ്യോഗസ്ഥനും 'ഇന്ത്യയിലെ  പക്ഷി നിരീക്ഷണത്തിന്റെ പിതാവ് ' (Father of Indian ornithology)എന്നറിയപ്പെട്ടയാളുമായിരുന്നു  **അലൻ ഒക്ടേവിയൻ ഹ്യൂം**.  ഇദ്ദേഹം മുൻകയ്യെടുത്താണു് ഇന്ത്യൻ നാഷണൽ കോൺഗ്രസ് സ്ഥാപിച്ചതു്. ഏ.ഓ. ഹ്യൂമായിരുന്നു കോൺഗ്രസിന്റെ ആദ്യ സെക്രട്ടറി.

## ജീവിതരേഖ
## ഇന്ത്യൻ നാഷണൽ കോൺഗ്രസ്

## പക്ഷി നിരീക്ഷണം
## അവലംബം

## അധിക വായനയ്ക്ക്
* Bruce, Duncan A. (2000) The Scottish 100: Portraits of History's Most Influential Scots, Carroll & Graf Publishers.
* 
* Mearns and Mearns (1988) *Biographies for Birdwatchers*. Academic Press. ISBN 0-12-487422-3
* Mehrotra, S. R. (2005) Towards India's Freedom and Partition, Rupa & Co., New Delhi.
* S. R. Mehrotra, Edward C. Moulton (Eds) (2004) Selected Writings of Allan Octavian Hume: District Administration in North India, Rebellion and Reform, Volume One: 1829-1867. Oxford University Press. ISBN 978-0-19-565896-5
* Moxham, Roy (2002) The Great Hedge of India. ISBN 0-7567-8755-6
* 
## പുറം കണ്ണികൾ

;Works
* List of the birds of India (1879)
* The Nests and Eggs of Indian Birds Volume 1 Volume 2 Volume 3
* Game birds of India, Burmah and Ceylon Volume 1 Volume 2 Volume 3
* Hints on Esoteric Theosophy
*

;Stray Feathers

* Scanned volumes 1 2 3 4 5 6 7 8 9 10 11 Index 1-11
;Biographical sources

* വിദേശിയുടെ കോൺഗ്രസ് http://malablo.com/congress-history/ 
*Biographies of ornithologists
*Hume-Blavatsky correspondence
*South London Botanical Institute
*The Victorian Web

വർഗ്ഗം:പക്ഷി നിരീക്ഷകർ
വർഗ്ഗം:ഇന്ത്യൻ നാഷണൽ കോൺഗ്രസ്
വർഗ്ഗം:ഇന്ത്യൻ പക്ഷിശാസ്ത്രജ്ഞർ
ഉള്ളൂർ എം. പരമേശ്വരൻ

കേന്ദ്രസാഹിത്യ അക്കാദമിയുടെ പരിഭാഷാ പുരസ്‌കാരം ലഭിച്ചിട്ടുള്ള മലയാളം വിവർത്തകനാണ് **ഡോ. ഉള്ളൂർ എം. പരമേശ്വരൻ**. തമിഴ് കാവ്യമായ തിരുവാചകം മലയാളത്തിലേക്ക് തർജ്ജമ ചെയ്തതിനാണ് പുരസ്‌കാരം. 
## ജീവിതരേഖ
ഉള്ളൂർ എസ്. പരമേശ്വരയ്യരുടെ പൗത്രനാണ്. കാലിക്കറ്റ് സർവകലാശാല ലൈബ്രറി സയൻസ് വിഭാഗം മേധാവി സ്ഥാനത്തുനിന്ന് 2004ലാണ് വിരമിച്ചു.
## വിവർത്തന കൃതികൾ
*ആണ്ടാൾ പാടിയ തിരുപ്പാവൈ (വിവർത്തനവ്യാഖ്യാനം)
*തിരുവാചകം
*ഭാരതിയാർ കവിതകൾ
*അക്കമഹാദേവിയുടെ വചനങ്ങൾ 
## കവിതാസമാഹാരങ്ങൾ
*ദേശാടനക്കിളി
*ഇല പൊഴിയും കാലം  
## പുരസ്കാരങ്ങൾ
*കേന്ദ്രസാഹിത്യ അക്കാദമിയുടെ പരിഭാഷാ പുരസ്‌കാരം
## അവലംബം


വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ
ഘോഷ

പ്രാചീന ഇന്ത്യയിലെ ഒരു തത്ത്വചിന്തകയായിരുന്നു **ഘോഷ** (). ദീർഘതമസ്സിന്റെ കൊച്ചുമകളും കക്ഷിവതന്റെ ഭാര്യയുമായിരുന്നു ഘോഷ. ഇവർ രണ്ടും *അശ്വിനീ കുമാരന്മാരെ* പ്രകീർത്തിച്ച് ശ്ലോകങ്ങൾ രചിച്ചിട്ടുണ്ട്.

ഋഗ്വേദത്തിലെ പത്താം മണ്ഡലത്തിലെ 39-ഉം 40-ഉം സൂക്തങ്ങൾ ഘോഷയാണ് രചിച്ചതെന്ന് കരുതപ്പെടുന്നു. ഇതിൽ ആദ്യ സൂക്തം അശ്വിനീദേവന്മാരെ പ്രകീർത്തിക്കുന്നതാണ്. രണ്ടാമത്തെ സൂക്തത്തിൽ വിവാഹത്തെപ്പറ്റിയുള്ള സ്വകാര്യ ആഗ്രഹങ്ങളാണ് പ്രതിപാദിക്കുന്നത്.

ഈ സൂക്തമനുസരിച്ച് ഘോഷ കുഷ്ടരോഗബാധിതയായിരുന്നുവത്രേ. ഇതുമൂലമുള്ള വൈരൂപ്യവും ഘോഷയെ ബാധിച്ചിരുന്നു. പ്രായമായതോടെ അശ്വിനീകുമാരന്മാർ ഈ അസുഖം ഭേദപ്പെടുത്തുകയും ഘോഷയ്ക്ക് ആരോഗ്യവും യൗവനവും സൗന്ദര്യവും ന‌ൽകുകയുണ്ടായി. ഇതെത്തുടർന്ന് ഘോഷയ്ക്ക് വിവാഹം കഴിക്കുവാൻ സാധിച്ചു.

## അവലംബം


വർഗ്ഗം:പ്രാചീന ഭാരതീയ തത്ത്വചിന്തകർ
വർഗ്ഗം:ഇന്ത്യൻ എഴുത്തുകാർ
കിത്തൂർ റാണി ചെന്നമ്മ

കിത്തൂരിലെ (ഇപ്പോൾ കർണാടക)റാണിയായിരുന്നു കിത്തൂർ റാണി ചെന്നമ്മ. ഇംഗ്ലീഷ് ഈസ്റ്റ് ഇന്ത്യാ കമ്പനിക്കെതിരെ കലാപം നയിച്ചു.1829ൽ ചെന്നമ്മയെ അറസ്റ്റ് ചെയ്ത് തടവിലാക്കി. കമ്പനിക്കെതിരേ സായുധ കലാപം നയിച്ചതിന്റെ പേരിലാണ് ഇവർ പ്രധാനമായും അറിയപ്പെടുന്നത്. ഈ സായുധ കലാപത്തിനു ശേഷം ചെന്നമ്മ ഇന്ത്യൻ സ്വാതന്ത്ര്യസമരത്തിന്റെ   പ്രതീകമായി അറിയപ്പെടുന്നു. 21 ഫെബ്രുവരി 1829 ന് തന്റെ അമ്പതാമത്തെ വയസ്സിൽ തടവറയിൽ വച്ച് ചെന്നമ്മ അന്തരിച്ചു.

## ആദ്യകാല ജീവിതം
ബ്രിട്ടീഷ് ഇന്ത്യയിലുള്ള കർണ്ണാടകയിലെ ബെൽഗാം താലൂക്കിലാണ് ചെന്നമ്മ ജനിച്ചത്. 1778 ഒക്ടോബർ 23 നായിരുന്നു ജനനം. കുതിര സവാരിയിലും, ആയോധനകലകളിലും വളരെ ചെറുപ്പത്തിൽ തന്നെ ചെന്നമ്മക്ക് പരിശീലനം ലഭിച്ചിരുന്നു. ദേശായി കുടുംബത്തിലെ മല്ലസർജയെയാണ് ചെന്നമ്മ വിവാഹം ചെയ്തത്. ഈ ദമ്പതികൾക്കുണ്ടായ ഏക പുത്രൻ 1824 ൽ അന്തരിച്ചു. ഇതിനുശേഷം ശിവലിംഗപ്പ എന്ന കുട്ടിയെ ചെന്നമ്മ തന്റെ അനന്തരാവകാശിയായി ദത്തെടുക്കുകയായിരുന്നു. എന്നാൽ ഡോക്ട്രിൻ ഓഫ് ലാപ്സ്  എന്ന നിയമപ്രകാരം ഈ ദത്തെടുക്കൽ സാധുവല്ലെന്ന് ബ്രിട്ടീഷ് സർക്കാർ ചെന്നമ്മയെ അറിയിച്ചു.  ഈ വിഷയത്തിൽ ചെന്നമ്മ ബ്രിട്ടീഷ് നേതൃത്വവുമായി തെറ്റി, തനിക്ക് ലഭ്യമായ സൈന്യത്തെ വെച്ച് ബ്രിട്ടീഷ് സേനയെ നേരിടാൻ ചെന്നമ്മ തീരുമാനിച്ചു.

## ബ്രിട്ടനെതിരേയുള്ള യുദ്ധം
അനന്തരാവകാശിയെ വാഴിക്കാനുള്ള തന്റെ അവകാശം കാണിച്ച് ചെന്നമ്മ ബോംബെ ഗവർണർക്ക് ഒരു കത്തയച്ചു. ഗവർണർ ഈ ആവശ്യം നിരാകരിക്കുകയും, യുദ്ധം ഉടനടി പൊട്ടിപ്പുറപ്പെടുകയും ചെയ്തു. കിത്തൂരിലെ വിലപിടിപ്പുള്ള വജ്രങ്ങളും, രത്നങ്ങളും ബ്രിട്ടീഷ് സേന കൊള്ളയടിച്ചു. മദ്രാസ് നേറ്റീവ് ഹോർസ് ആർട്ടിലറിയാണ് ചെന്നമ്മക്കെതിരേ യുദ്ധം ചെയ്തത്. 2000 ഓളം സൈനികരും, 400 ഓളം പീരങ്കികളും ബ്രിട്ടീഷ് സേനക്കുണ്ടായിരുന്നു. യുദ്ധത്തിന്റെ ആദ്യഘട്ടത്തിൽ ബ്രിട്ടീഷ് സേനക്ക് കനത്ത നാശം സംഭവിച്ചു, കളക്ടറായിരുന്ന ജോൺ താക്കറേ യുദ്ധത്തിൽ കൊല്ലപ്പെട്ടു. ചെന്നമ്മയുടെ സൈന്യാധിപനായിരുന്നു അമതൂർ ബാലപ്പയായിരുന്നു കിത്തൂർ സേനയെ മുന്നിൽ നിന്നു നയിച്ച് ബ്രിട്ടീഷ് സേനക്കു മുകളിൽ കനത്ത നാശം വിതച്ചത്. വാൾട്ടർ എലിയറ്റ്, സ്റ്റീവൻസൺ എന്നീ ബ്രിട്ടീഷ് ഉദ്യോഗസ്ഥരെ കിത്തൂർ സേന ബന്ദികളായി പിടികൂടി. ബ്രിട്ടീഷുകാരെ വിട്ടയച്ചാൽ യുദ്ധം നിറുത്താൻ തയ്യാറാണെന്ന് ജനറൽ ചാപ്ലിൻ ചെന്നമ്മയെ അറിയിക്കുകയും, ചെന്നമ്മ അതനുസരിച്ച് ബന്ദികളെ വിട്ടയക്കുകയും ചെയ്തു. എന്നാൽ വാക്കു മാറിയ ചാപ്ലിൻ കൂടുതൽ സേനയുമായി വന്നെത്തി കിത്തൂരിനെ ആക്രമിച്ചു.

എന്നാൽ യുദ്ധത്തിന്റെ രണ്ടാം ഘട്ടത്തിലും, കിത്തൂർ സേനക്കു തന്നെയായിരുന്നു മുൻതൂക്കം. ഷോളാപൂർ സബ് കളക്ടറായിരുന്ന മുൻറോ കൊല്ലപ്പെട്ടു. സങ്കോളി റായണ്ണ എന്ന സൈന്യാധിപനായിരുന്നു രണ്ടാം ഘട്ടത്തിൽ യുദ്ധം നയിച്ചിരുന്നത്. അവസാനം ബ്രിട്ടീഷ് പട്ടാളം ചെന്നമ്മയെ പരാജയപ്പെടുത്തുകയും, ബെയിഹൊങ്കൽ കോട്ടയിൽ തടവിലാക്കുകയും ചെയ്തു. ഗുരുസിദ്ധപ്പ എന്നൊരു സൈന്യാധിപൻ കൂടി ചെന്നമ്മക്കു വേണ്ടി അവസാനം വരെ പോരാടിയിരുന്നു. ചെന്നമ്മ തടവിലായെങ്കിലും, 1829 വരെ സങ്കോളി രായണ്ണ അവശേഷിക്കുന്ന സൈന്യവുമായി ഗറില്ലാ യുദ്ധം തുടർന്നു. ചെന്നമ്മ ദത്തെടുത്ത ശിവലിംഗപ്പയെ കിത്തൂരിന്റെ അനന്തരാവകാശിയായി വാഴിക്കണമെന്നായിരുന്നു രായണ്ണയുടെ ആഗ്രഹമെങ്കിലും, ഇരുവരും ബ്രിട്ടീഷ് സേനയുടെ പിടിയിലായി. രായണ്ണയെ ബ്രിട്ടീഷ് പട്ടാളം തൂക്കിക്കൊന്നു.

കർണാടകത്തിലെ കിട്ടൂർ ഉത്സവം റാണി ചെന്നമ്മയുടെ ഒന്നാം യുദ്ധവിജയത്തെ അനുസ്മരിച്ചാണ്.

## കുറിപ്പുകൾ
*

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1778-ൽ ജനിച്ചവർ
വർഗ്ഗം:ഒക്ടോബർ 23-ന് ജനിച്ചവർ
വർഗ്ഗം:1829-ൽ ജനിച്ചവർ
വർഗ്ഗം:ഫെബ്രുവരി 21-ന് മരിച്ചവർ
ഇടതുപക്ഷ ഐക്യ മുന്നണി

കേരളത്തിലെ ഏതാനും ചില ഇടതുപക്ഷ പ്രസ്ഥാനങ്ങളുടെ കൂട്ടായ്മയാണ് **ഇടതുപക്ഷ ഐക്യ മുന്നണി**. ആർ.എം.പി, എസ്.യു.സി.ഐ.(സി) , എം.സി.പി.ഐ.(യു) എന്നീ സംഘടനകൾ ഉൾകൊള്ളുന്ന ഇടതുപക്ഷ ഐക്യ മുന്നണിയുടെ രൂപീകരണം കേരളത്തിലെ "മൂന്നാം മുന്നണി"യായി കണക്കാക്കപ്പെടുന്നു.  2014 മാർച്ച് 12 ആലപ്പുഴയിൽ രൂപീകൃതമായ മുന്നണിയുടെ നേതൃസ്ഥാനത് ആർ.എം.പി.യാണ്. ജനകീയ സമര രാഷ്ട്രീയത്തെ ശക്തിപ്പെടുത്തുകയാണ് മുന്നണിയുടെ ലക്ഷ്യം. ലോക്സഭ തെരഞ്ഞെടുപ്പിൽ മിക്ക മണ്ഡലത്തിലും സ്ഥാനാർഥികളെ നിർത്താനും മുന്നണി സ്ഥാനാർഥികൾ ഇല്ലാത്തിടത്ത് പൊതുസമ്മതനായ സ്ഥാനാർഥിയെ പിന്തുണയ്ക്കാനുമാണ് തീരുമാനം.

## മുന്നണിയുടെ ലോക്സഭാ സ്ഥാനർഥികൾ

*തിരുവനന്തപുരം - എം. ഷാജർ ഖാൻ
*കൊല്ലം - കെ. ഭാസ്കരൻ (പൊതു സ്വതന്ത്രൻ)
*മാവേലിക്കര - കെ.എസ്. ശശികല
*ആലപ്പുഴ - അഡ്വ: എം.എ. ബിന്ദു
*പത്തനംതിട്ട - എസ്. രാധാമണി
*കോട്ടയം - എൻ.കെ. ബിജു
*എറണാകുളം - എൻ.ജെ. പയസ്
*ചാലക്കുടി - ഇടപ്പള്ളി ബഷീർ
*ഇടുക്കി - പി.സി. ജോളി

## അവലംബം


വർഗ്ഗം:കേരളരാഷ്ട്രീയം
വർഗ്ഗം:രാഷ്ട്രീയം
ചിത്രാംഗദ

ചിത്രാംഗദ മണിപ്പൂർ ( മഹാഭാരതത്തിൽ മണലൂർ എന്നാണ്) മഹാരാജാവായ ചിത്രവാഹനന്റെ പുത്രിയും  അർജുനന്റെ പത്നിയുമായിരുന്നു. മഹാഭാരതത്തിലെ ആദി പർവ്വത്തിൽ ചിത്രാംഗദ പരാമർശിക്കപ്പെടുന്നു.. ചിത്രാംഗദയെ കേന്ദ്രകഥാപാത്രമാക്കിയുളള കലാശില്പങ്ങൾ അനവധിയാണ്. ഇവയിൽ ശ്രദ്ധേയമായത്  1892-ൽ രബീന്ദ്രനാഥ് ടാഗോർ എഴുതിയ ചിത്രാംഗദ എന്ന നൃത്തനാടകവും, ഇതിനെ ആസ്പദമാക്കി  ഈയടുത്ത കാലത്ത് ഋതുപർണ ഘോഷ് നിർമിച്ച   സിനിമയുമാണ്.

## കഥാസാരം
മഹാരാജാവ് ചിത്രവാഹനന്റെ പൂവ്വികർ ശിവനെ പ്രസാദിപ്പിച്ച് വരം നേടിയിരുന്നു- തങ്ങളുടെ വംശത്തിൽ പുത്രന്മാർ മാത്രമേ ജനിക്കൂ എന്ന്. പല തലമുറകളോളം വരം ഫലിച്ചെങ്കിലും ചിത്രവാഹനന്റെ കാര്യത്തിൽ അതു പിഴച്ചു. നിരാശനാകാതെ മഹാരാജാവ് പുത്രിയെ പുത്രനായി അംഗീകരിച്ച്  പുരുഷോചിതമായ എല്ലാ വിദ്യകളും അഭ്യസിപ്പിച്ചു. ചിത്രാംഗദ യുദ്ധമുറകളിൽ അതി സമർഥയായിത്തീന്നു.  യാദൃച്ഛികമായി അർജുനനെ കാണാനിടവന്ന ചിത്രാംഗദ അയാളിൽ അനുരക്തയായി. അർജുനനുമായുളള വിവാഹത്തിന് ചിത്രവാഹനൻ ഒരു നിബന്ധന വെച്ചു അവർക്കുണ്ടാകുന്ന പുത്രൻ മാതാവിനോടൊത്ത് മണിപ്പൂരിൽ താമസിക്കുമെന്നും പ്രായപൂർത്തിയാവുമ്പോൾ മണിപ്പൂരിലെ രാജാവാകുമെന്നും. ഈ നിബന്ധന അർജുനൻ അംഗീകരിച്ചു. ചിത്രാംഗദയുടേയും അർജുനന്റേയും മകനാണ് ബഭ്രുവാഹനനൻ.

അശ്വമേധിക പർവ്വത്തിൽ ഈ മൂന്നു കഥാപാത്രങ്ങളും വീണ്ടും പ്രത്യക്ഷപ്പെടുന്നുണ്ട്. ബഭ്രുവാഹനൻ അർജുനനെ അമ്പെയ്തു കൊല്ലുകയും പിന്നീട് ഉലൂപി മൃതസഞ്ജീവിനി രത്നമുപയോഗിച്ച് അർജുനനെ പുനരുജ്ജീവിപ്പിക്കയുമുണ്ടായി. ചിത്രാംഗദ അർജുനനോടൊപ്പം പാണ്ഡവരാജധാനിയിലേക്കു ചെന്നു. അവിടെ ചിത്രാംഗദയുടെ പ്രധാന ചുമതല ഗാന്ധാരിയെ സേവിക്കലായിരുന്നു.  പാണ്ഡവരുടെ മഹാപ്രസ്ഥാനത്തിനു ശേഷം ചിത്രാംഗദ മണിപ്പൂരിലേക്കു തിരിച്ചു പോയെന്ന്  മഹാപ്രസ്ഥാന പർവ്വത്തിൽ പറയുന്നു. 

## സമകാലീന പ്രസക്തി
അർജുനനെ തന്നിലേക്ക് ആകഷിക്കാനായി കാമദേവനെ പ്രസാദിപ്പിച്ച്  അനന്യ സാധാരണമായ സ്ത്രീസൌന്ദര്യം നേടിയെടുത്ത ചിത്രാംഗദയുടെ അന്തർദ്വന്ദങ്ങൾ ടഗോറിന്റെ രചനയിലുണ്ട്.ബാഹ്യസൌന്ദര്യത്തിലുപരി  തന്റെ  സ്വതസ്സിദ്ധമായ രൂപവും ഭാവവും കൊണ്ടാണ്  പ്രണയസാഫല്യം നേടേണ്ടതെന്ന് ചിത്രാംഗദക്ക് ബോധ്യമാകുന്നു. 

സ്വവർഗ്ഗാനുരാഗം സവിസ്തരമായ   ചർച്ചകൾക്ക് വിഷയീഭവിക്കുന്ന ഇക്കാലത്ത്  ചിത്രാംഗദയുടെ  അന്തർദ്വന്ദത്തിന്റെ പശ്ചാത്തലത്തിൽ സ്വവർഗ്ഗാനുരാഗിയായ രുദ്രൻ എന്ന നടന്റെ മാനസിക പീഡകൾ ഋതുപർണ്ണ ഘോഷ് തന്റെ ചലച്ചിത്രത്തിൽ കൈകാര്യം ചെയ്യുന്നു.

## അവലംബം

വർഗ്ഗം :മഹാഭാരതത്തിലെ കഥാപാത്രങ്ങൾ
വർഗ്ഗം :മഹാഭാരതത്തിലെ സ്ത്രീ കഥാപാത്രങ്ങൾ
ഭീഷ്മ് സാഹ്നി

ഹിന്ദി നോവലിസ്റ്റും, നാടകകൃത്തും, കഥാകൃത്തും, അഭിനേതാവുമായിരുന്നു **ഭീഷ്മ് സാഹ്നി**. 1998-ൽ പത്മഭൂഷൻ ലഭിച്ചു. പ്രമുഖ ഹിന്ദി ചലച്ചിത്ര അഭിനേതാവായിരുന്നു ബൽരാജ് സാഹ്നി സഹോദരനാണ്.

## ജീവിത രേഖ
ലാഹോർ ഗവണ്മെന്റ് കോളേജിൽനിന്ന് ഇംഗ്ലീഷിൽ മാസ്റ്റർ ബിരുദം. ഡൽഹി യൂണിവേഴ്‌സിറ്റിയിൽ ഇംഗ്ലീഷ് അധ്യാപകനായിരുന്നു. 'നയീ കഹാനിയാം' എന്ന മാസികയുടെ പത്രാധിപരായും മോസ്‌കോയിൽ വിവർത്തകനായും ജോലിചെയ്തിട്ടുണ്ട്.. 2003ൽ അന്തരിച്ചു.
## നോവലുകൾ
കിളിവാതിലുകൾ (ഝരോഖേ), തമസ്സ്, കണ്ണികൾ, മയ്യാദാസിന്റെ മാളിക, ബസന്തി ഇവ പ്രധാന നോവലുകൾ.
## ബഹുമതികൾ
1998-ൽ പത്മഭൂഷൻ ലഭിച്ചു. 2002-ൽ കേന്ദ്ര സാഹിത്യ അക്കാദമി ഫെലോഷിപ്പ് ലഭിച്ചു.
## അവലംബം

## പുറത്തേക്കുള്ള കണ്ണികൾ

* Sharma, Rajendra (19 July 2003). . *Frontline* magazine. Archived from the  on 29 October 2006. Retrieved 22 August 2006.
* Bhatnagar, Ashwini (27 July 2003). "Commoners' chronicler". *The Tribune* (Chandigarh). Retrieved 31 August 2006.
* Watch Tamas online
* 
* 'The Boss Came to Dinner' at Foundation of SAARC writers
* Govind Nihalani speaks of Bhisham Sahni and Tamas
* Bhisham Sahni talking about his personal experience of Partition and the writing of his Partition novel 'Tamas'

വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1915-ൽ ജനിച്ചവർ
ശ്രീലേഖ മുഖർജി

ഒരു ബംഗാളി ചലച്ചിത്രനടിയായിരുന്നു **ശ്രീലേഖ മുഖർജി**. മികച്ച നടിക്കുള്ള 1989-ലെ ദേശീയപുരസ്കാരം നേടിയിട്ടുണ്ട്. പരശുരാമർ കുഥാർ എന്ന ചിത്രത്തിലെ അഭിനയത്തിനായിരുന്നു ഈ പുരസ്കാരം.

## പുരസ്കാരങ്ങൾ
*സിൽവർ ലോട്ടസ് അവാർഡ്
*മികച്ച നടിക്കുള്ള ദേശീയപുരസ്കാരം(1989)
## അവലംബം

## പുറത്തേക്കുള്ള കണ്ണികൾ

വർഗ്ഗം:ബംഗാളി ചലച്ചിത്രനടിമാർ
വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
എ.എൻ. ഷംസീർ

കേരളനിയമസഭയുടെ ഇപ്പോഴത്തെ സ്പീക്കർ ആണ് **എ.എൻ. ഷംസീർ**. പതിനാലാം കേരള നിയസഭയിലും, പതിനഞ്ചാം കേരള നിയസഭയിലും തലശ്ശേരിയെ പ്രതിനിധീകരിക്കുന്ന ജനപ്രതിനിധി കൂടിയാണു ഷംസീർ.  ഡി.വൈ.എഫ്.ഐ. സംസ്ഥാന പ്രസിഡന്റും സി.പി.ഐ.എം. സംസ്ഥാന കമ്മറ്റി അംഗവുമാണ്. വിദ്യാർഥി സംഘടനാ പ്രവർത്തനത്തിലൂടെ പൊതുരംഗത്തെത്തിയ എ എൻ ഷംസീർ കണ്ണൂർ സർവകലാശാലാ യൂണിയൻ പ്രഥമ ചെയർമാനാണ്. എസ്.എഫ്.ഐ ജില്ലാ സെക്രട്ടറി, പ്രസിഡന്റ്, സംസ്ഥാന സെക്രട്ടറി, അഖിലേന്ത്യാ ജോയിന്റ് സെക്രട്ടറി എന്നീ നിലകളിലും ഡിവൈഎഫ്ഐ ജില്ലാ പ്രസിഡന്റായും പ്രവർത്തിച്ചിട്ടുണ്ട്.

## ജീവിതരേഖ
കണ്ണൂർ ജില്ലയിലെ തലശ്ശേരിക്കടുത്ത കോടിയേരിയിൽ സീമാൻ കോമത്ത് ഉസ്മാന്റെയും എ എൻ സറീനയുടെയും മകനായി ജനിച്ചു. തലശ്ശേരി ബ്രണ്ണൻ കോളേജിൽ നിന്ന് ഫിലോസഫിയിൽ ബിരുദവും കണ്ണൂർ സർവകലാശാല പാലയാട് ക്യാമ്പസിൽ നിന്ന് നരവംശശാസ്ത്രത്തിൽ ബിരുദാനന്തരബിരുദവും നേടി. പാലയാട് സ്കൂൾ ഓഫ് ലീഗൽ സ്റ്റഡീസിലാണ് എൽ.എൽ.ബി.യും എൽ.എൽ.എമ്മും പൂർത്തിയാക്കിയത്. മലബാർ ക്യാൻസർ സെന്ററിലെത്തുന്ന അർബുദരോഗികളുടെ സഹായത്തിനായി സ്ഥാപിച്ച ആശ്രയ ചാരിറ്റബിൾ സൊസൈറ്റിയുടെ വർക്കിങ് ചെയർമാനാണ്. തലശേരി കോ-ഓപ്പറേറ്റീവ് ഹോസ്പിറ്റൽ പ്രസിഡന്റും തലശേരി കേന്ദ്രമായ അഡ്വ. ഒ വി അബ്ദുള്ള ട്രസ്റ്റ് സ്ഥാപകസെക്രട്ടറിയുമാണ്. ഭാര്യ സഹ ല. മകൻ ഇസാൻ

## തിരഞ്ഞെടുപ്പുകൾ

## അവലംബം


വർഗ്ഗം:പതിനാറാം ലോകസഭാതിരഞ്ഞെടുപ്പ് സ്ഥാനാർത്ഥികൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:1977-ൽ ജനിച്ചവർ
വർഗ്ഗം:മേയ് 24-ന് ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കേരള നിയമസഭയിലെ സ്പീക്കർമാർ
കോൺസ്റ്റന്റൻ

55% ചെമ്പും 45% നിക്കലും ചേർന്ന ഒരു കൂട്ടുലോഹം ആണ് **കോൺസ്റ്റന്റൻ**. യുറേക്ക, അഡ്വാൻസ്, ഫെറി എന്നീ പേരുകളിലും ഈ കൂട്ടുലോഹം അറിയപ്പെടുന്നു. കോൺസ്റ്റന്റൻ കൂട്ടുലോഹത്തിന്റെ വൈദ്യുതപ്രതിരോധം ഒരു വലിയ താപനിലാവ്യതിയാനപരിധിക്കുള്ളിലും വ്യതിയാനമില്ലാതെ നിലകൊള്ളുന്നു.

## അവലംബം


## പുറത്തേയ്ക്കുള്ള കണ്ണികൾ
*National Pollutant Inventory - Copper and compounds fact sheet
ഭാരതി ഉദയഭാനു

കേരളത്തിൽ നിന്നുള്ള രാജ്യസഭാംഗമായിരുന്നു **ഭാരതി കെ. ഉദയഭാനു** (2 ആഗസ്റ്റ് 1913 - 23 ഏപ്രിൽ 1983). എ.പി. ഉദയഭാനുവിന്റെ സഹധർമ്മിണിയായിരുന്നു. 1960 ൽ  കേരള സാഹിത്യ അക്കാദമി പുരസ്കാരം നേടി.

## ജീവിതരേഖ
വാരണപ്പിള്ളിൽ കൊച്ചുപിള്ള പണിക്കരുടെയും കോമലേഴത്ത് കൊച്ചിന്റെയും മകളാണ്. ബി.എസ്.സി ബിരുദം നേടി. കോളേജുവിദ്യാഭ്യാസം കഴിഞ്ഞ്‌ പതിനേഴുവർഷം വീട്ടമ്മയായിരുന്ന  ഭാരതി ഉദയഭാനു പാർലമെന്റ്‌ മെമ്പറാവുന്നത്‌ ഭർത്താവിന്റെ തീരുമാനമനുസരിച്ചാണ്‌. ഈ സ്ഥാനലബ്ധിക്കുള്ള തന്റെ യോഗ്യത കോൺഗ്രസ്സ് നേതാവായ ഉദയഭാനുവിന്റെ ഭാര്യ എന്നതായിരുന്നു എന്നവർ എഴുതുന്നുണ്ട്‌. 
03/04/1954 മുതൽ 02/04/1958 വരെയും 03/04/1958 മുതൽ 02/04/1964 	വരെയും രണ്ട് തവണ രാജ്യസഭാംഗമായിരുന്നു.അടുക്കളയിൽ നിന്നു് പാർലമെന്റിലേക്ക്‌ (രണ്ട് ഭാഗം) എന്ന ആത്മകഥ 1960ലെ കേരള സാഹിത്യ അക്കാദമി പുരസ്കാരം ലഭിച്ചു.

## രാജ്യസഭാംഗത്വം

* 1958-1964 :ഇന്ത്യൻ നാഷണൽ കോൺഗ്രസ്
* 1954-1958 : ഇന്ത്യൻ നാഷണൽ കോൺഗ്രസ് , തിരു-കൊച്ചി

## കൃതികൾ
*ഭാരതീയ വനിതാരത്നങ്ങൾ
*ഭാരതീയ മഹാൻമാർ
*ഓർമ്മകളിലെ നെഹ്റു
*അടുക്കളയിൽനിന്നും പാർലമെന്റിലേക്ക്‌ (രണ്ട് ഭാഗം)
*രൂപാന്തരങ്ങൾ
*

## അവലംബം


വർഗ്ഗം:രാജ്യസഭാംഗങ്ങൾ
വർഗ്ഗം:1913-ൽ ജനിച്ചവർ
വർഗ്ഗം:ഓഗസ്റ്റ് 2-ന് ജനിച്ചവർ
വർഗ്ഗം:1983-ൽ മരിച്ചവർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഏപ്രിൽ 23-ന് മരിച്ചവർ
ദേവകി ഗോപീദാസ്

കേരളത്തിൽ നിന്നുള്ള രാജ്യസഭാംഗവും തെരഞ്ഞെടുക്കപ്പെട്ട  വിവിധ സഭകളിലെയും അംഗമായിരുന്നു **ദേവകി ഗോപീദാസ്** (10 മേയ് 1918 - 23 ജൂലൈ 1973). 03/04/1962 മുതൽ 02/04/1968 വരെയാണ് ഇന്ത്യൻ നാഷണൽ കോൺഗ്രസ് പ്രതിനിധിയായി അവർ രാജ്യസഭാംഗമായിരുന്നത്.
## ജീവിതരേഖ
നിയമ ബിരുദധാരിയായ ദേവകി തിരുവിതാംകൂർ ലെജിസ്ലേറ്റീവ് അസംബ്ലി അംഗമായും (1948) തിരു-കൊച്ചി  ലെജിസ്ലേറ്റീവ് അസംബ്ലി അംഗമായി കോട്ടയം ഒന്നിൽ നിന്നും തെരഞ്ഞെടുക്കപ്പെട്ടിട്ടുണ്ട്.   ന്യൂന പക്ഷ കമ്മീഷണറായും പ്രവർത്തിച്ചു. പതിനഞ്ചാമത് ദേശീയ ചലച്ചിത്ര അവാർഡ് നിർണയ ജൂറിയിൽ അംഗമായിരുന്നു. 

1973 ൽ ഡൽഹിയിലെ പാലം വിമാനത്താവളത്തിൽ നടന്ന വിമാനപകടത്തിൽ കൊല്ലപ്പെട്ടു. 

## അവലംബം


വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:1918-ൽ ജനിച്ചവർ
വർഗ്ഗം:1973-ൽ മരിച്ചവർ
വർഗ്ഗം:മേയ് 10-ന് ജനിച്ചവർ
വർഗ്ഗം:ജൂലൈ 23-ന് മരിച്ചവർ
വർഗ്ഗം:വനിതാ രാജ്യസഭാംഗങ്ങൾ
അശ്വതി നായർ

ജീവകാരുണ്യപ്രവർത്തനങ്ങളിലൂടെ ശ്രദ്ധേയയായ വിദ്യാർത്ഥിനിയാണ് അശ്വതി നായർ. തിരുവനന്തപുരം സ്വദേശിയായ അശ്വതി, എല്ലാ ദിവസവും നിരവധി അഗതികൾക്ക് സൗജന്യമായി ഭക്ഷണം നൽകി വരുന്നുണ്ട്. ഇവരുടെ നേതൃത്വത്തിൽ **ജ്വാല** എന്ന പേരിൽ ഒരു എൻ. ജി. ഓ. നടത്തി വരുന്നു. മികച്ച സാമൂഹ്യസേവനപ്രവർത്തനത്തിനുള്ള **ജീവദീപ്തി** പുരസ്‌കാരത്തിന് ഇവർ അർഹയായിട്ടുണ്ട്. തെരുവിൽ അലയുന്ന പ്രായമായ മനുഷ്യരെ കേന്ദ്രീകരിച്ചാണ് അശ്വതിയുടെ പ്രവർത്തനം.

തിരുവനന്തപുരം ലോ അക്കാദമിയിൽ രണ്ടാം വർഷ നിയമ വിദ്യാർത്ഥിയാണ് അശ്വതി.
## ലോക്സഭാ തെരഞ്ഞെടുപ്പ് വിവാദം
2014 ലെ ലോക്‌സഭ തിരഞ്ഞെടുപ്പിൽ ആം ആദ്മി പാർട്ടിക്ക് വേണ്ടി ആലപ്പുഴയിൽ നിന്നും മത്സരിക്കുമെന്ന് വാർത്തകളുണ്ടായിരുന്നു. എന്നാൽ പിന്നീട് അവർ  സ്ഥാനാർത്ഥിയാകുന്നതിൽ നിന്നും  പിന്മാറി. ആലപ്പുഴയിൽ നിന്നും മാറി കൊല്ലത്തേക്ക് മത്സരിക്കണമെന്ന ആവശ്യവുമായി പാർട്ടിക്കാർ തന്നെ സമീപിച്ചുവെന്നായിരുന്നു അശ്വതിയുടെ ആരോപണം. 

## പുറത്തേക്കുള്ള കണ്ണി
#ആശ്വതിയെ കുറിച്ച് 
## അവലംബം

വർഗ്ഗം:സാമൂഹ്യപ്രവർത്തകർ
മുത്തുലക്ഷ്മി

ചരകസംഹിത, *ചരകപൈതൃകം* എന്ന ശീർഷകത്തിൽ മലയാളത്തിലേക്ക് വിവർത്തനം ചെയ്തത്  **മുത്തുലക്ഷ്മി** ആണ്. ഈ വിവർത്തനത്തിന് കേരള സാഹിത്യ അക്കാദമിയുടെ 2008-ലെ പുരസ്കാരം ലഭിച്ചു. 
## ജീവിതരേഖ
ആയുർവേദാചാര്യൻ വൈദ്യഭൂഷണം കെ. രാഘവൻ തിരുമുല്പാടിന്റെയും കോയിക്കൽ വിശാലാക്ഷി തമ്പുരാട്ടിയുടെയും മകളാണ്. ശ്രീശങ്കരാചാര്യ സംസ്‌കൃതസർവകലാശാലയുടെ തിരുവനന്തപുരം കേന്ദ്രത്തിലെ അസോസിയേറ്റ് പ്രൊഫസറാണ്.

## കൃതികൾ
**ചരകപൈതൃകം*
## പുരസ്കാരങ്ങൾ
* വിവർത്തനത്തിനുള്ള കേരള സാഹിത്യ അക്കാദമീ പുരസ്കാരം

## അവലംബം

## പുറത്തേക്കുള്ള കണ്ണികൾ

വർഗ്ഗം:മലയാളം വിവർത്തകർ
വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
അഞ്ജലി മറാത്തെ

ഒരു മറാത്തി ചലച്ചിത്രപിന്നണിഗായികയും ഹിന്ദുസ്ഥാനി സംഗീതജ്ഞയുമാണ് **അഞ്ജലി മറാത്തെ** എന്ന **അഞ്ജലി കുൽക്കർണി** (ജനനം: 1980). ദോഹി എന്ന മറാത്തി ചിത്രത്തിലെ ഗാനാലാപനത്തിന് മികച്ച പിന്നണി ഗായികയ്ക്കുള്ള ദേശീയ ചലച്ചിത്ര പുരസ്കാരം നേടിയിട്ടുണ്ട്.
## ജീവിതരേഖ
1980ൽ ജനിച്ചു.  അമ്മ അനുരാധ മറാത്തെയിൽ നിന്നും ശാസ്ത്രീയസംഗീതം അഭ്യസിച്ചു. മനശ്ശാസ്ത്രബിരുദധാരിയാണ്.  നിരവധി ഹിന്ദി ഗാനങ്ങൾ സ്റ്റേജ് ഷോകളിൽ അവതരിപ്പിച്ചു. 1995ൽ പതിനാറാം വയസിൽ,  മികച്ച ഗായികയ്ക്കുള്ള ദേശീയപുരസ്കാരം ദോഖി എന്ന മറാത്തി ചിത്രത്തിലെ ഗാനത്തിന് ലഭിച്ചു.  ഓൾ ഇന്ത്യ റേഡിയോ പൂണെയിൽ കുട്ടികൾക്കുള്ള പരിപാടിയായ ബാലോദ്യാനിൽ പാട്ടുകൾ പാടിയിട്ടുണ്ട്. കുട്ടികൾക്കുള്ള ചിമംഗനി എന്ന പരിപാടിയിലും അഞ്ജലി പാടിയിട്ടുണ്ട്. പ്രമുഖ മറാത്തി സംഗീതസംവിധായകനായ സലിൽ കുൽക്കർണിയെ വിവാഹം ചെയ്തു.

## സിനിമകൾ
*ചൗക്കത്ത് രാജ(മറാത്തി)
*സായിബാബ(മറാത്തി)
*ദോഖി
## സീരിയലുകൾ
* ഝുത്തേ സച്ചേ ഗുഡ്ഡേ ബച്ചേ(ഹിന്ദി)
*ഓലക് സംഗന(മറാത്തി)
## പുരസ്കാരങ്ങൾ
*മികച്ച ഗായികയ്ക്കുള്ള ദേശീയപുരസ്കാരം(1995)
## അവലംബം


വർഗ്ഗം:1980-ൽ ജനിച്ചവർ
വർഗ്ഗം:മികച്ച ഗായികയ്ക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:മറാത്തി ചലച്ചിത്രപിന്നണിഗായകർ
വർഗ്ഗം:ഇന്ത്യൻ ഗായകർ
യേശുവിന്റെ ശിഷ്യരായിരുന്ന സ്ത്രീകൾ

യേശുവിന്റെ ജീവിതകാലത്ത് അദ്ദേഹത്തിൽ വിശ്വസിച്ചിരുന്നവരായി ബൈബിളിലെ പുതിയനിയമത്തിൽ പരാമർശിച്ചിരിക്കുന്ന വനിതകളെയാണ് ശിഷ്യകളുടെ ഗണത്തിൽപെടുത്തിയിരിക്കുന്നത്;

വർഗ്ഗം:ക്രിസ്തീയവിശ്വാസങ്ങൾ
വർഗ്ഗം:ബൈബിളിലെ കഥാപാത്രങ്ങൾ
വർഗ്ഗം:സ്ത്രീകൾ
ഹിസ്പാനിയോള

വലിപ്പത്തിൽ 22 ആം സ്ഥാനത്തുള്ള ഒരു ദ്വീപാണ് **ഹിസ്പനിയോള** . ഇത് കരീബിയൻ ദ്വീപ്സമൂഹത്തിലാണ് സ്ഥിതിചെയ്യുന്നത്. ലോകത്തിൽ  ഏറ്റവും കൂടുതൽ ജനസംഖ്യയുള്ള പത്താമത്തെ ദ്വീപാണിത്. 
ഈ ദ്വീപിൽ ഡൊമനിക്കൻ റിപ്പബ്ലിക് , ഹൈതി എന്നീ രാജ്യങ്ങൾ സ്ഥിതി ചെയ്യുന്നു.ക്രിസ്റ്റഫർ കൊളംബസ് 1492-1493 കാലഘട്ടത്തിൽ സ്ഥാപിച്ച ആദ്യ യൂറോപ്യൻ കോളനിയാണ് ഇത്.

വർഗ്ഗം:കരീബിയൻ ദ്വീപുകൾ
വർഗ്ഗം:ഹിസ്പനിയോള
ആൻഫീൽഡ്

ഇംഗ്ലണ്ടിലെ  ലിവർപൂളിൽ ഉള്ള ഫുട്ബാൾ സ്റ്റേഡിയം ആണ്  **ആൻഫീൽഡ് (Anfield)** . ഇത് സ്ഥിതിചെയ്യുന്ന സ്ഥലത്തിന്റെ പേരും ആൻഫീൽഡ്  എന്നാണ് .ഇംഗ്ലണ്ടിലെ ഏറ്റവും വലിയ ക്ലബ് ആയ  ലിവർപൂൾ  ഫുട്ബാൾ  ക്ലബ്ബിന്റെ തട്ടകമാണ് ഇവിടം. 45,276 പേർക്ക് ഇരിക്കാൻ കഴിയുന്ന ഈ സ്റ്റേഡിയം ഇംഗ്ലണ്ടിലെ വലിയ സ്റ്റേഡിയങ്ങളിലൊന്നാണു .   1884 മുതൽ 1891 വരെ എവർട്ടൺ  ക്ലബ്ബിന്റെ തട്ടകവും ഇവിടെയായിരുന്നു.

കളിക്കാരുടെ ടണലിലുള്ള  **"ദിസ് ഈസ് ആൻഫീൽഡ്"** ചിഹ്നം ആൻഫീൽഡിനെ ശ്രദ്ധേയമാക്കുന്നു.

## ബന്ധപ്പെട്ട പേജുകൾ
* ലിവർപൂൾ എഫ്.സി.

## അവലംബം

## ചിത്രങ്ങൾ

വർഗ്ഗം:ഫുട്ബോൾ സ്റ്റേഡിയങ്ങൾ വർഗ്ഗം:ഇംഗ്ലണ്ടിലെ ഫുട്ബോൾ സ്റ്റേഡിയങ്ങൾ
ന്യൂക്ലിക്ക് ആസിഡ്

എല്ലാ ജൈവ രൂപങ്ങൾക്കും അത്യന്താപേക്ഷിതമായ  വലിയ ജൈവ തന്മാത്രകളാണ് **ന്യൂക്ലിക് ആസിഡ്**. ന്യൂക്ലിക് ആസിഡുകൾ ഡി.എൻ.എ. ( ഡി-ഓക്സി റൈബോ ന്യൂക്ലിക് ആസിഡ് ) , ആർ.എൻ.എ  (റൈബോ ന്യൂക്ലിക് ആസിഡ് ) എന്നിവ ഉൾപ്പെട്ടതാണ് . ന്യൂക്ലിയോടൈഡുകൾ എന്ന മോണോമറുകളിൽ നിന്നാണു ന്യൂക്ലിക് ആസിഡുകൾ ഉണ്ടാകുന്നത് .

വർഗ്ഗം:ജൈവരസതന്ത്രം
വർഗ്ഗം:ന്യൂക്ലിക്ക് ആസിഡ്
വർഗ്ഗം:ജനിതകശാസ്ത്രം
വർഗ്ഗം:ഓർഗാനിക് അമ്ലങ്ങൾ
കേരളമാഹാത്മ്യം

## '''കേരളമാഹാത്മ്യം'''
കേരളത്തിന്റെ പുരാതന ചരിത്രം ഐതിഹ്യരൂപത്തിൽ പ്രതിപാദിച്ചിരിക്കുന്ന ഗ്രന്ഥങ്ങളിലൊന്നാണ് **കേരളമാഹാത്മ്യം**.കേരള മാഹാത്മ്യം പുരാണ ശൈലിയിൽ രചിക്കപ്പെട്ട ഒരു കൃതിയാണ്, ആറ് ഖണ്ഡങ്ങളിലായി 2,000-ത്തിലധികം ശ്ലോകങ്ങൾ ഇതിൽ ഉൾപ്പെടുന്നു .  മാഹാത്മ്യത്തിന്റെയും ക്ഷേത്ര - മാഹാത്മ്യത്തിന്റെയും മാതൃകയിലാണ് ഇത് രചിക്കപ്പെട്ടിരിക്കുന്നത്. ഗാർഗനും യുധിഷ്ഠിരനും തമ്മിലുള്ള സംഭാഷണത്തിന്റെ രൂപത്തിൽ രചിക്കപ്പെട്ട കേരള മാഹാത്മ്യം ബ്രഹ്മാണ്ഡപുരാണത്തിന്റെ ഭാഗമാണെന്ന് അർത്ഥമാക്കുന്നു. ഭാർഗ്ഗവന്റെ (പരശുരാമന്റെ) തപസ്സിൽ തുടങ്ങി, കടലിൽ നിന്ന് കേരളം സൃഷ്ടിച്ചത്, ചോള രാജ്യം ഉൾപ്പെടെ വിവിധ സ്ഥലങ്ങളിൽ നിന്ന് ആരംഭിച്ച് ബ്രാഹ്മണരുടെ താമസം, കേരള ബ്രാഹ്മണരായി അവരുടെ സ്വാഭാവികവൽക്കരണം, ആചാരങ്ങളുടെയും പെരുമാറ്റങ്ങളുടെയും ആമുഖം, കേരളോൽപതി പോലുള്ള കൃതികളിൽ ലഭ്യമായ മറ്റ് വിവരണങ്ങൾ എന്നിവയിൽ തുടങ്ങി നിരവധി ഐതിഹ്യങ്ങൾ ഇതിൽ പ്രതിപാദിക്കുന്നു. ഈ കൃതി പ്രധാനപ്പെട്ട ക്ഷേത്രങ്ങളെയും അവരുടെ മാഹാത്മ്യരെയും അവരുടെ ഇതിഹാസങ്ങളെയും ചിത്രീകരിക്കുന്നു. വാതാലയ, ശ്വേതരണ്യ, ശുചീന്ദ്ര, ആനന്ദശയന, നീലേശ്വര, മൂകാംബിക, ദുർഗാപുരി തുടങ്ങിയ ക്ഷേത്രങ്ങൾ .ഈ കൃതിയുടെ രചയിതാവിന്റെ വ്യക്തിത്വം നിർണ്ണയിക്കാൻ ഒരു മാർഗവുമില്ല. കൂടാതെ, ഇതിഹാസ ഗ്രന്ഥത്തിന്റെ രചയിതാവിന്റെ കൃത്യമായ തീയതി നിർണ്ണയിക്കുക അസാധ്യമാണ്. എന്നാൽ കൃതിയിലെ നിരവധി ചിതറിക്കിടക്കുന്ന ഐതിഹാസിക വിവരണങ്ങളുടെ അടിസ്ഥാനത്തിൽ, രചയിതാവ് എ.ഡി. 18-ാം നൂറ്റാണ്ടിനും 19-ാം നൂറ്റാണ്ടിനും ഇടയിൽ അഭിവൃദ്ധി പ്രാപിച്ച വടക്കൻ കേരളത്തിലെ നമ്പൂതിരി ബ്രാഹ്മണനായിരിക്കാമെന്ന് നമുക്ക് അനുമാനിക്കാം. രചയിതാവിന്റെ തീയതി സംബന്ധിച്ച് വ്യക്തമായ ആധികാരിക രേഖകളൊന്നുമില്ല.

## കേരള മാഹാത്മ്യത്തിന്റെ ചരിത്രപരത
കേരള ചരിത്രത്തിന്റെ ആദ്യകാലഘട്ടത്തെ പ്രതിപാദിക്കുന്ന ഐതിഹ്യങ്ങൾ നിറഞ്ഞതാണ് കേരള മാഹാത്മ്യം. ഇതിൽ ചില ചരിത്ര വസ്തുതകളും അടങ്ങിയിരിക്കുന്നു. കേരളത്തെക്കുറിച്ചുള്ള ചില ആകസ്മിക വിവരങ്ങളും ഇത് നൽകുന്നു. മറ്റ് വിവര സ്രോതസ്സുകളെപ്പോലെ ഇതിഹാസങ്ങൾ പലപ്പോഴും വിശ്വസനീയമല്ല. ഇതിഹാസം ചരിത്രമല്ലെങ്കിലും, ചരിത്രകാരന്മാർക്ക് വംശങ്ങളുടെ ഓർമ്മയെ ഒരിക്കലും അവഗണിക്കാൻ കഴിയില്ലെന്ന് പലപ്പോഴും പറയാറുണ്ട്. കേരള മാഹാത്മ്യത്തിൽ അടങ്ങിയിരിക്കുന്ന ഐതിഹ്യങ്ങൾ കേരളത്തിന്റെ ആദ്യകാല ചരിത്രത്തിലേക്ക് വെളിച്ചം വീശുന്നതായി കണക്കാക്കാം. കേരള ചരിത്രത്തിന്റെ ആദ്യകാലഘട്ടം പുനർനിർമ്മിക്കുന്നതിൽ, അടുത്ത കാലം വരെ കേരള മാഹാത്മ്യത്തെയും കേരളോൽപ്പത്തിയെയും ആശ്രയിച്ചിരുന്നത് കേരള ചരിത്രകാരന്മാരാണ്. ഈ കൃതിയിൽ നിരവധി ബ്രാഹ്മണ ഇതിഹാസങ്ങൾ മാത്രമല്ല , ചില ചരിത്ര വസ്തുതകളും അടങ്ങിയിട്ടുണ്ടെന്ന് മിക്ക ചരിത്രകാരന്മാരും അഭിപ്രായപ്പെടുന്നു. 
സംസ്കൃതത്തിൽ മിക്കവാറും എല്ലാ പഠന ശാഖകളെയും പ്രതിനിധാനം ചെയ്യുന്നുണ്ടെങ്കിലും, ചരിത്രത്തെ ഒരു പ്രത്യേക വിഷയമായി പരിഗണിക്കുന്നില്ല എന്നത് ആശ്ചര്യകരമാണ് . പുരാതന കേരളത്തിലെ പണ്ഡിതന്മാരാരും ചരിത്രത്തിന്റെ ഓരോ യുഗത്തിലെയും സംഭവങ്ങളും വികാസങ്ങളും കൃത്യമായ കാലക്രമത്തിൽ രേഖപ്പെടുത്തുന്ന യഥാർത്ഥ ചരിത്ര വിവരണങ്ങൾ സംസ്കൃതത്തിൽ സമാഹരിക്കാൻ ശ്രമിച്ചില്ല. എന്നിരുന്നാലും ചരിത്ര വിവരണങ്ങൾ ഉൾക്കൊള്ളുന്ന നിരവധി കൃതികൾ ഉണ്ടായിരുന്നു. കൃതികളുടെ രചയിതാക്കൾ വിവിധ കാര്യങ്ങളുടെ രക്ഷാധികാരികളായിരുന്ന കവികളായിരുന്നു, അതിനാൽ അവരുടെ രക്ഷാധികാരികൾക്ക് ലഭിക്കുന്ന വസ്തുക്കൾ മാത്രമേ അവർക്ക് അവരുടെ കൃതികളിൽ ഉൾപ്പെടുത്താൻ കഴിയൂ. കേരള മാഹാത്മ്യവും കേരളോൽപ്പട്ടിയും പോലുള്ള കൃതികൾ ഐതിഹാസിക അസംബന്ധങ്ങളുടെ ഒരു തരിയാണെന്ന് വില്യം ലോഗൻ പറയുന്നു, രാജ്യത്ത് ബ്രാഹ്മണ ജാതിക്ക് അതിരുകളില്ലാത്ത ശക്തിയും സ്വാധീനവും ഉറപ്പിക്കുക എന്നതാണ് കൃത്യമായ ലക്ഷ്യത്തോടെ.
ലിയോപാർഡി

**ജിയാക്കോമോ  താൽഡിഗ്രാടോ  ഫ്രാൻസിസ്കോ ഡി സേൽസ് സവെരിയോ പീട്രോ  ലിയൊപാർഡി** എന്ന് പൂർണ്ണമായ പേര്. ( ജൂൺ 29 - 1798 - ജൂൺ 14 1837 ) ഇറ്റാലിയൻ ബഹുമുഖ പ്രതിഭ. കവി , ഉപന്യാസകാരൻ,തത്വചിന്തകൻ ,ഫിലോളജിസ്റ്റ് എന്നീ നിലകളിൽ പ്രസിദ്ധൻ .

വർഗ്ഗം:ഇറ്റാലിയൻ കവികൾ
ഹിസ്ട്രക്ടമി ശസ്ത്രക്രിയ

**ഗർഭപാത്രം** ശസ്ത്രക്രിയയിലൂടെ നീക്കം ചെയ്യുന്നതാണ് ഹിസ്റ്റെരെക്ടമി എന്നറിയപ്പെടുന്നത് ഇംഗ്ലീഷ്:**Hysterectomy** സെർവിക്സ്, അണ്ഡാശയങ്ങൾ ( ഓഫോറെക്ടമി ), ഫാലോപ്യൻ ട്യൂബുകൾ ( സാൽപിംഗെക്ടമി ), ചുറ്റുമുള്ള മറ്റ് ഘടനകൾ എന്നിവ നീക്കം ചെയ്യലും ഇതിൽ ഉൾപ്പെട്ടേക്കാം.

അപകടസാധ്യതകളും നേട്ടങ്ങളും ഉള്ള ഒരു പ്രധാന ശസ്ത്രക്രിയയാണ് ഹിസ്റ്റെരെക്ടമി. ഇത് ഹോർമോൺ ബാലൻസിനെയും രോഗികളുടെ മൊത്തത്തിലുള്ള ആരോഗ്യത്തെയും ബാധിക്കുന്നു. ഇക്കാരണത്താൽ, ഗര്ഭപാത്രത്തിന്റെ/ പ്രത്യുത്പാദന വ്യവസ്ഥയുടെ ഗുരുതരമായ ചില അവസ്ഥകൾക്ക് പരിഹാരം കാണുന്നതിന് ഫാർമസ്യൂട്ടിക്കൽ അല്ലെങ്കിൽ മറ്റ് ശസ്ത്രക്രിയാ ഉപാധികൾ തീർന്നതിന് ശേഷമുള്ള അവസാന ആശ്രയമായി ഗര്ഭപാത്രം നീക്കം ചെയ്യല് സാധാരണയായി ശുപാർശ ചെയ്യപ്പെടുന്നു. ഹിസ്റ്റെരെക്ടമി ആവശ്യപ്പെടുന്നതിന് മറ്റ് കാരണങ്ങളുണ്ടാകാം. അത്തരം വ്യവസ്ഥകളും കൂടാതെ/അല്ലെങ്കിൽ സൂചനകളും ഉൾപ്പെടുന്നു, എന്നാൽ ഇവയിൽ മാത്രം പരിമിതപ്പെടുന്നില്ല: 

## ഹിസ്ട്രക്ടമി വേണ്ടിവരുന്ന അവസരങ്ങൾ
***അർബുദങ്ങൾ** :ഗർഭാശയത്തിന്റെയും അണ്ഡാശയത്തിന്റെയും പരിസരകോശങ്ങളുടേയും അർബുദരോഗ ചികിൽസയുടെ ഭാഗമായി ഗർഭാശയം പൂർണ്ണമായോ ഭാഗികമായോ നീക്കം ചെയ്യേണ്ടി വന്നേക്കാം

*ഗർഭപാത്രത്തിന്റെ  ഘടനാപരമായ വ്യത്യയാനങ്ങൾ സംഭവിക്കുന്നത്(endometriosis , adenomyosis)
*ഇടുപ്പിനു വിട്ടുമാറാത്ത വേദന

*പ്രസവത്തെ തുടർന്നു സംജാതമായേക്കാവുന്ന അമിത രക്ത സ്രാവം ഉൾപ്പെടയുള്ള അപ്രതീക്ഷിത അവസ്ഥകൾ പരിഹരിക്കാൻ ഹിസ്ട്രക്ടമി വേണ്ടി വന്നേക്കാം
*യോനിഘടനയിലും ആകൃതിയിലും സംഭവിക്കാവുന്ന വ്യത്യയാങ്ങൾ (vaginal prolapsed)

വർഗ്ഗം:ശസ്ത്രക്രിയ
സരയാവോ

ബോസ്നിയ ഹെർസെഗോവിനയുടെ തലസ്ഥാനവും അവിടെയുള്ള വലിയ നഗരവുമാണ് **സരയാവോ**. 291,422 ആണ് അവിടെയുള്ള ജനസംഖ്യ. സരയാവോ മേട്രോപോളിറ്റൻ പ്രദേശത്ത് ഏകദേശം അഞ്ചു ലക്ഷത്തോളം ജനങ്ങൾ അധിവസിക്കുന്നു. ബാൽകൻ ഉപദ്വീപിലെ ഈ നഗരം  ദിനാറിക് ആൽപ്സ്  മലനിരകളാലും മില്യാക്ക നദിയാലും ചുറ്റപ്പെട്ടിരിക്കുന്നു.

ബോസ്നിയ ഹെർസെഗോവിനയിലെ ഒരു പ്രധാന സാംസ്കാരിക കേന്ദ്രം കൂടിയാണ് ഈ നഗരം. ഇസ്ലാം, ക്രിസ്ത്യൻ, യഹൂദ മതങ്ങൾ ഇവിടെ പ്രചാരമുണ്ട്.യൂറോപ്പിന്റെ ജെറുസലേം , ബാൽകൻ ഉപദ്വീപിന്റെ ജെറുസലേം , രാജ്വോസ എന്നീ അപര നാമങ്ങൾ ഈ നഗരത്തിനുണ്ട്.

വർഗ്ഗം:യൂറോപ്പിലെ തലസ്ഥാനങ്ങൾ
ജാക്വസ് പിക്കാർഡ്

**ജാക്വസ് പിക്കാർഡ്** ( 28 ജൂലൈ 1922 - 1 നവംബർ  2008 ) സ്വിസ്സ് ഒഷ്യനൊഗ്രാഫറും  എൻജിനീയറും ആയിരുന്നു. സമുദ്രാന്തർ ജലപ്രവാഹത്തെ കുറിച്ചു പഠനം നടത്തുവാനുള്ള അന്തർവാഹിനികളെ നിർമ്മിക്കുന്നതിൽ ഇദ്ദേഹം വിദഗ്ദ്ധനായിരുന്നു. അമേരിക്കൻ നാവിക സേനയിലെ ഡോൺ വാൽഷിന്റെ കൂടെ ജാക്വസ് , ഭൂമിയിലെ ഏറ്റവും ആഴമേറിയ സ്ഥലമായ   മരിയാന ട്രഞ്ചിലെ ചലഞ്ചർ ഡീപ് ലേക്കു പര്യവേഷണം നടത്തി. ട്രീസ്റ്റെ  എന്ന വാഹനത്തിലാണ് ഇവർ  10916 മീറ്റർ ആഴത്തിൽഎത്തിച്ചേർന്നത് .

വർഗ്ഗം:1922-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:സ്വിസ് ശാസ്ത്രജ്ഞർ
തൃപ്പേക്കുളം അച്യുതമാരാർ

ചെണ്ട, തിമില, ഇടയ്ക്ക, പാണി, കൊട്ടിപ്പാടിസേവ, തകിൽ ഇവയിലെല്ലാം ഒരേപോലെ പ്രാഗല്ഭ്യം  തെളിയിച്ച കലാകാരനായിരുന്നു 'മേളകുലപതി' **തൃപ്പേക്കുളം അച്യുതമാരാർ** (1921 - 15 മാർച്ച് 2014). കേരളത്തിലെ പ്രധാന മേളങ്ങളിലെയെല്ലാം പ്രമാണക്കാരനായിരുന്നു.    പാരമ്പര്യ സംഗീതത്തിലെ മികവിന് 2011 ൽ കേന്ദ്ര സംഗീത നാടക അക്കാദമി പുരസ്കാരം ലഭിച്ചു.

## ജീവിതരേഖ
ഊരകം അമ്മത്തിരുവടി ക്ഷേത്രത്തിനടുത്ത് തൃപ്പേക്കുളത്ത് മാരാത്ത് പാപ്പമാരാസ്യാരുടേയും സീതാരാമൻ എമ്പ്രാന്തിരിയുടേയും മകനായി ജനിച്ചു.  നെല്ലിക്കൽ നാരായണപ്പണിക്കരിൽ നിന്ന് തകിലിന്റെയും അന്നമനട പരമേശ്വരമാ മരാരിൽനിന്ന് ചെണ്ട, തിമില,ഇടയ്ക്ക എന്നിവയും പഠിച്ചു.  തൃശ്ശൂർ പൂരത്തിൽ തിരുവമ്പാടിയുടെ മേളക്കാരനായിരുന്നു. തൃപ്പൂണിത്തുറ ഉത്സവത്തിന് 16 കൊല്ലം മേളപ്രമാണിയായിരുന്നു.
## പുരസ്കാരങ്ങൾ
*കേന്ദ്ര സംഗീത നാടക അക്കാദമി പുരസ്കാരം (2011)
*പല്ലാവൂർ പുരസ്‌കാരം
*കേരള സംഗീത നാടക അക്കാദമി അവാർഡ് (1997)
*മേളചക്രവർത്തി പുരസ്‌കാരം
*വലയാധീശ്വരപ്രസാദം
*വാദ്യകലാരത്‌നം ബഹുമതി
*കലാചാര്യ പുരസ്‌കാരം
*കലാമണ്ഡലത്തിന്റെ മേളാചാര്യ പുരസ്‌കാരം 
## അവലംബം


വർഗ്ഗം:1921-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:മാർച്ച് 15-ന് മരിച്ചവർ
വർഗ്ഗം:ചെണ്ട വിദ്വാന്മാർ
വർഗ്ഗം:പല്ലാവൂർ പുരസ്കാരം നേടിയവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
നന്ദിനി ഭക്തവത്സല

ഒരു കന്നഡ നടിയാണ് **നന്ദിനി ഭക്തവത്സലം**. മികച്ച നടിക്കുള്ള ദേശീയപുരസ്കാരം ലഭിച്ചിട്ടുണ്ട്.
## സിനിമകൾ
*കാഡു
*നീൽ കമൽ
*സാത്തി
*പൂനം കീ രാത്
*ഫാമിലി, ടൈസ് ഓഫ് ബ്ലഡ്
*സാധ്ന
## പുരസ്കാരങ്ങൾ
*മികച്ച നടിക്കുള്ള ദേശീയപുരസ്കാരം(1973)
*മികച്ച നടിക്കുള്ള കർണാടക സംസ്ഥാന പുരസ്കാരം(1973)

## അവലംബം

http://bangalore1965.blogspot.ae/2009/10/my-ancestors-and-relatives-and-pazhassi.html

വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:കന്നഡചലച്ചിത്രനടിമാർ
വർഗ്ഗം:1974-ൽ ജനിച്ചവർ
ഷീല ബാലകൃഷ്ണൻ

കേരളത്തിലെ ഒരു പ്രമുഖ സ്ത്രീരോഗവിദഗ്ദ്ധയാണ് **ഡോ. ഷീല ബാലകൃഷ്ണൻ**.2013-ൽ  ദക്ഷിണേന്ത്യയിലെ ആദ്യത്തെ ഇൻ-വിട്രോ ഫെർട്ടിലൈസേഷൻ (ടെസ്റ്റ് ട്യൂബ് ശിശു) വിജയകരമായി നടത്തിയത്ത് ഡോ. ഷീലയും സംഘവുമാണ്.ഇവർ സ്ത്രീരോഗങ്ങളെപ്പറ്റി മൂന്ന് പുസ്തകങ്ങൾ എഴുതിയിട്ടുണ്ട്. ഡോ. ഷീല ഇപ്പോൾ തിരുവനന്തപുരം മെഡിക്കൽ കോളേജിലെ സ്ത്രീരോഗവിഭാഗത്തിൽ അസോസിയേറ്റ് പ്രൊഫസറായി ജോലിചെയ്യുന്നു.  
## അവലംബങ്ങൾ

വർഗ്ഗം:കേരളത്തിലെ ഭിഷഗ്വരർ
വർഗ്ഗം:വനിതാ ഭിഷഗ്വരർ‎
കേരള ക്ഷീര കർഷക ക്ഷേമനിധി

കേരളത്തിലെ ക്ഷീര കർഷകർക്ക് പെൻഷനും മറ്റ് ധനസഹായങ്ങളും നല്കുന്നതിലേക്കായാണ് **ക്ഷീര കർഷക ക്ഷേമനിധി** രൂപികരിച്ചിട്ടുള്ളത്. കേരള സർക്കാരിന്റെ ക്ഷീര വികസന വകുപ്പിന് കീഴിലുള്ള  പ്രാഥമിക ക്ഷീര സംഘങ്ങളിൽ പാൽ അളക്കുന്ന ക്ഷീര കർഷകർക്കാണ് ക്ഷേമനിധിയിൽ നിന്നും ആനുകൂല്യങ്ങൾ അനുവദിച്ചു വരുന്നത്.

## ക്ഷേമനിധിയിൽ നിന്നും നൽകി വരുന്ന ആനുകൂല്യങ്ങൾ

# ക്ഷീര കർഷക പെൻഷൻ 
# കുടുംബ പെൻഷൻ
# വിവാഹ ധനസഹായം 
# മരണാന്തര ധനസഹായം
# വിദ്യാഭ്യാസ ധനസഹായം
# ക്ഷീര സുരക്ഷ പദ്ധതിയുടെ കീഴിലുള്ള ധനസഹായങ്ങൾ 
# ജില്ലയിലെ മികച്ച ക്ഷീര കർഷകനുള്ള അവാർഡ്‌.
# സംസ്ഥാനത്തെ മികച്ച ക്ഷീര കർഷകനുള്ള അവാർഡ്‌.

ക്ഷീര കർഷക ക്ഷേമനിധിയുടെ ആനുകൂല്യങ്ങൾ ലഭിക്കുന്നതിനായി അടിസ്ഥാനപരമായി വേണ്ടത് ക്ഷേമനിധിയുടെ അംഗത്വമാണ്.

## ക്ഷേമനിധി അംഗത്വം
കേരളത്തിലെ ഏതെങ്കിലും ഒരു പ്രാഥമിക ക്ഷീര സംഘത്തിൽ ഒരു വർഷം കുറഞ്ഞത് 500 ലിറ്റർ പാലെങ്കിലും അളന്നിട്ടുള്ളഒരു വ്യക്തിക്ക് 18 വയസ്സ് പൂർത്തിയാകുന്നു മുറക്ക് ക്ഷേമനിധി അംഗത്വം എടുക്കാവുന്നാണ്.

## അവലംബങ്ങൾ
ഛായാ ഗാംഗുലി

പ്രസിദ്ധ ഗസൽ ഗായികയാണ് **ഛായാ ഗാംഗുലി**. ചലച്ചിത്ര പിന്നണി ഗായിക കൂടിയായ ഛായയ്ക്ക് 1978-ൽ മികച്ച ഗായികയ്ക്കുള്ള ദേശീയ ചലച്ചിത്ര പുരസ്കാരം ലഭിച്ചിട്ടുണ്ട്. ഗമൻ എന്ന ചലച്ചിത്രത്തിലെ *ആപ് കി യാദ് ആതി രഹി* എന്ന ഗാനത്തിനാണ് പുരസ്കാരം ലഭിച്ചത്.

സസ്യശാസ്ത്രത്തിൽ മാസ്റ്റർ ബിരുദധാരിയായ ഛായാ ഗാംഗുലി ആകാശവാണിയിലാണ് ജോലി തിരഞ്ഞെടുത്തത്. 36 വർഷം ആകാശവാണിയിൽ ജോലി ചെയ്തശേഷം ഛായാ ഗാംഗുലി 2012 ജൂലൈ 31-ന് വിരമിച്ചു.  6 ചലച്ചിത്രങ്ങളിൽ ഗാനമാലപിച്ചിട്ടുള്ള ഛായാ ഗാംഗുലി ധാരാളം സംഗീത ആൽബങ്ങളും പുറത്തിറക്കിയിട്ടുണ്ട്.

## അവലംബം
ജയശ്രീ ദാസ്ഗുപ്ത

ബംഗാളി ചലച്ചിത്ര പിന്നണിഗായികയാണ് **ജയശ്രീ ദാസ്ഗുപ്ത**. 1999-ലെ *പരോമിതർ ഏക് ദിൻ* എന്ന ചലച്ചിത്രത്തിലെ *ഹ്രിദേയ് അമർ പ്രൊകാശ് ഹോലോ* എന്ന ഗാനത്തിനാണ് ജയശ്രീയ്ക്ക് മികച്ച ഗായികയ്ക്കുള്ള ദേശീയ ചലച്ചിത്ര പുരസ്കാരം ലഭിച്ചത്.

## അവലംബം

വർഗ്ഗം:ബംഗാളി ചലച്ചിത്ര പിന്നണിഗായകർ